Bank A Suam Tum Ih A Kut Ngan A Sia Tuk Ruangah A Hlawhsam – Meifar\nKut ngan sia tuk cu thilsual an tuah ding khalah an hlawhsam ṭheu. England pacang kum 67 mi Alan Slattery in bank suam a tum ih a kut ngan a sia tuk ruangah a hlawhsam.\nA bank suam tumdan cu a danglam zet, midang tuahmawh a duh lo ruangah bank sungah ava lut ih sumpai kiltu hnenah cahnah a pe.\nKiangkap ah minung an tamtuk ruangah zianghman a ṭongsuak lo ih cahnah lawng a pe, cahnah ahcun “Nan screen pawl khalin ka thil kengmi hi an kham thei lo ding. 10s le 20s pawl in pe uh, midang customers pawl khi ruat phah uh” tin a ngan.\nA rel tummi cu ‘Meithal ka kengih in kham thei lo ding, nan sumpai pawl in pe lohli uh. Midang mikhual pawl khi tuahmawh nan duh lo asilen daiten um uh” ti a si.\nNationwide Building Society ih sumpai kiltu in a nganca cu a siar thiam lo ruangah suam an tong ti khal an theiaw lo, Alan Slattery khal a mangbang tuk ih kut lawngin a suaksal. Cumi hnuah London Road, St Leonards ah a lut ih cahnah cu ava pe.\nCutawk ih sumpai kiltu in arak theithiam ih a ṭih tuk ruangah £2,400 zat arak pe. A tlan hnuah palik pawl a ko lohli ih CCTV ihsin an zingzo nan an kai ngah lo. NatWest bank ah a lutsal ih a cahnah cu a pe lala.\nAsinan cutawk ih hnaṭuantu pawlin an rak ṭih lo ih kut lawngin a tlansuak. Hnaṭuantu pawlin palik pawl an ko lohli ih lamzin ah an kai ngah. Palik pawlin bank suam thubuai an orhter ih kum 6 sung thawngtla dingin a thu an ṭhencat.\nRul In Minung A Cuk, Minung In A Keu Ve. Rul A Thi


Falam Khuapi cu Dorallian pahnih nei ah kan cang | Falam Online Media\nFalam Khuapi cu Dorallian pahnih nei ah kan cang\nJune 2, 2021 Ni Hnem Sung\t0 Comments\nFalam khuapi cu SAC ralhraang ukhruainak hnuai ah himlo zetin a um hlei ah May thlalai hrawngin Covid 19 nat a karh ciamco sal tikah ralhraang le Covid thawn Dorallian pahnih nei ah kan cang.\nSAC rahraang in February 1 ih kumpi cozah thuneihnak a la hlan ahcun Falam mino le Covid – 19 Falam Volunteer kaihruainak thawngin kan khuapi kan kil neh zet ih Aung San Suu Kyi hnen in Sunlawih capi tiang kan rak dong ban.\nRampi buai thokin SAC ralhraang in ukhruai thuneihnak a la hnu cun thudik lam ah dingin ralkap ukhruainak dotu mino tamzet cun himnak hawlin khuapi an suahsan tikah Falam khuapi cu nat hrik lakah a himlo sutsi in a lang.\nRalring : Falam ah COVID -19 nat nei 4 an hmu https://t.co/RRfYqqhjwC\n— FOM (@FOM66530376) June 2, 2021\nFalam khuasung ah ṭumhnihnak Covid 19 mina hmuhsuah hmaisabik ni cu May 20 ah a si ih cuih ṭum ah natkhamsii dawt zotu telin Covid mina 4 hmuahsuah a si ih, May 21 khalah nat nei thar 2 hmuhsuah belh an si.\nCuih ṭum ta mina dam sal zo khal an um nan June 1 le 2 ah Covid mina thar 10 hmuhsuah bet a si hlei ah besia zet mina 1 cun June 2 ah mual in liam san a si.\nCuvek dinhmun kan si ruangah ṭul tuk lo ahcun suak vak lo dingin le suak vak tik khalah mask bun tengteng ding, kut kholh teima ding, Covid nat pian hmang vekih damlotu cun Siizung lam ah nat check lohli ding, mibur in um lo ding … ti`n nasaten thuthannak an nei a si.\nFalam ah Covid 19 darh cak, Mi pakhat nunnak liam zo https://t.co/1RDcVFifCo\n← Falam ah Covid 19 darh cak, Mi pakhat nunnak liam zo\nNi 3 sung ah Chin ramkulh pengṭhen 2 ah CDM tuah thar palik 22 um →\nA Thar in, Innhmun Dilnak Form An Zuar Thok Saal, Theihṭulmi ṭhenkhat


VOL.1. SESSION 5 - Hre Mang\nVOL.1. SESSION 5\nJesuh dungthlun cu bulpak thu asi thei nan ziangtik hmanah a pak ih nun asi dah lo.\nA hmaisa ah Pathian in amah thawn bulpak in thukzet le nel zetin thei aw dingin sersiammi kan si tiah kan zir zo. Cucu kan hrangah thlawsuah sangtuk kan canpualtha asi vekin lungawi sopar ten kan nunpi kan cen dingmi asi. Jesuh dungthluntu dinhmun in Pathian thawn cat bang loin pehtlaih awk ding cu canpual kan neih mi khal asi ih kan tuanvo khal asi, cucu cat bang loin thlacamnak le Thutak sungah kan nunnak in tuah ding mi asi.\nTuzarh Bible zirnak sung ihsin khuimi bik na nun a lo tham bik? Ziang a bang?\nBible na siarnak ihsin ziang na zir ngah ih ziang na tawnteh mi a um?\nZIang thu sut duhmi na nei?\nRei lo te cawl in bulpak lole a bur in thlacamnak can\n· Krih ah zumtu mibur lakah na tel ve ruangah Pathian hnenah lungawithu sim aw.\n· Na nun in na tawnteh mi kawhhran sung na umnak, kawhhran member pawl thawn nan pehtlaihnak pawl Pathian hnenah sim aw, lungawithu sim aw.\n· Khrih zumtu mibur lakah ziangvek dinhmun in zovek thawn nan pehtlaih ding ih na dinhmun cekci a lo retnak vekin nundan thiam dingin vanlam fimnak dil aw.\nPathian in milai cu mahte a falin nung dingah sersiammi kan silo, pawlkom awknak nei in nung dingah sersiammi kan si sawn.\nTikcu rei zet mahte lawng, fal zetin na um can ah ziangtin na thinlung in na ruat? Na sungmuril ah na dinhmun le tuar mi pawl zohman in an lo theihpi lo tikah ziangthu na ruat theu?\nJesuh Khrih dungthluntu nun cu mahte a fal in nun asi ti sim tikah ziangtin nangmai nun thawn na khaikhin tikah ziang na ruat?\nLeitlun milai thuanthu ah thil danglam zetzet a can can a um theu. Cumi lakah kawhhran cu dinthawk asi tikah mangbangza leitlunah Pathian in a tuahmi a um.\nTirhthlah 1:8, Sikhalsehla nan hnenih Thlarau Thianghlim a rung thlen tikah cahnak huham thawn nan khat ding ih Jerusalem le Judea ram le Samaria ram hmuahhmuah le leilung tlun a deng tiang keimah ih theihpitu nan si ding,” tiah a ti.\nTikcu ziangmawzat hnu ah Jesuh in a rak simcia mi cu a thleng. Nikhat ni ah mi 3000 in Jesuh dungthlun dingin thleng awknak an co. Milai nun thleng awknak maksak a thleng.\nTirhthlah 2;42-47, 42An zatein tirhthlah pawl hnen ihsin an zir ih, tirawl ei tlaangnak le thlacam tlaangnak thawn pawlkomnak an nei ringring.43Tirhthlah pawl in khuaruahharza le hmuhsaknak mak zetzet thil tampi an tuah ruangah mi hmuahhmuah ih thinlung sungah ṭihnak le hmaizahnak a khat. 44Zumtu pawl hmuahhmuah cu an pawlkom aw ih thurual zetin an thil neihmi tla an ṭawm aw. 45An thilri neihmi le an hlawnthil pawl tla an zuar ih an ngahmi tangka cu an ṭulnak vekin an zem aw. 46Ni khat hnu ni khat Biakinn sungah an tongkhawm aw; an inn ah rawl an ṭawm aw ih tangdornak le lungawi thanuam in an ei tlang. 47Pathian an thangṭhat ih mi hmuahhmuah hnenin mithmai ṭha an ngah. Cule nitinte in Bawipa in an pawlah rundamnak ngahtu a bet vivo.\nHimi bungcang sung ihsin ziangmi in na thinlung a lo lak bik?\nKawhhran dinthawk pekte ah zumtu pawl ziangtin an pehtlaih awk ih ziang an tuah tlang timi in na lung a lut bik? Ziangruangah?\nKAWHHRAN TIMI CU ZIANG ASI?\nTuisan ah “kawhhran” kan ti tikah pawlkom, biak innpi, tvp a phunphun, biaknak lam cangvaihnak mibur pawlkomnak pawl thinlung ah a lang zet ti cu a fiang.\nKawhhran ti tikah na thinlung mitthlam ah ziang a lang?\nKawhhran na tel nak umnak ih na hmuhtawmi le kawhhran dinsuah pek ih an umtudan pawl na zoh tikah ziangsi danglamnak?\nKawhhran ti tikah biak innpi asilo, mit in hmuh theih tham theih thilri pawl, pawlkom kha asim duhmi asilo ih kawhhran timi cu “Jesuh ih zumtu dungthluntu mibur kom” asi.\nA tlunah kawhhran cu ziang asi ti mi simfiangnak hi ziangtin na ruat? Na ruahdan hmandan le tawntehmi thawn a kaih aw maw?\nCommunity ziangvek khal cangvaihnak, tuahmi pakhatkhat ruangah an tawng khawm aw theu. Tirhthlah bung 2 sungah a simmi zumtu community pawl khal tumtah le tuahmi pakhatkhat nei in an tawng khawm aw theu. Zumtu pawl an tong khawm aw theu ih rawl ei tlang, thutha hlawm aw tlang, thazang pe aw tawn in tulsam mi bawm aw tawn in an tikcu can an hmang tlang theu. Cutin Jesuh Khrih ih dudawtnak cu leitlun ah theihter in an mibur nun in an langter.\nKAWHHRAN IH TUMTAHMI ZIANG ASI?\nKawhhran ih tumtah pahnih a um:\n1. Khrih dungthluntu pawl community pakhat sungah khat le khat tundin awknak, thazang pek awknak,sawmdawl awknak, Pathian duhmi hawlin Pathian ren tlangnak\n2. Pathian uknak palai hnatuan tuan in leitlun ah a uknak karhzai ter ding.\nKawhhran sung na tel tikah ziangsi na ruahsan mi?\nTirhthlah bung 2 nak ah kawhhran zumtu pawl umtudan a simmi in a tlunih kawhhran tumtah pahnih a huap theh. Tirhtlah 2:45, An thilri neihmi le an hlawnthil pawl tla an zuar ih an ngahmi tangka cu an ṭulnak vekin an zem aw.\nDuhdawtnak ruangah a nei deuh in an neihmi thilri pawl an zuar ih farah harsa anmah hnakin a tlasamtu pawl an bawm. Mai bulpak zawnruahnak um loin duhdawtnak in an rian aw tawn asi. Jesuh Khrih lawngah thleng awknak danglamnak taktak a um ti an nun ah a fiang. Cutin, Tirh 2:47, Pathian an thangṭhat ih mi hmuahhmuah hnenin mithmai ṭha an ngah. Cule nitinte in Bawipa in an pawlah rundamnak ngahtu a bet vivo.\nMidang na bawm tikah ziangtin ziangruangah na thinlung sungah ziangvek ruahnak a suak?\nKawhhran zumtu mibur lakah zumtu community ah na um ruangah ziangvek bawmbawinak, thazang peknak na ngah dah mi a um?\nJesuh dungthluntu na si vekin midang ih bawmtul dinhmunah na din can a um ding. Cuvek thotho in na kiangkap ah nangmah in na bawm tulmi an um can a um ding. Cuvek can ah nangkhal midang hnen ihsin bawmnak thazang peknak na co hlan vekin midang in na hnen ihsin thazang peknak, bawmnak an co hlan can a um ve ding asi. Cucu khat le khat kar lakah Pathian duhdawtnak langternak cantha asi.\nTELIN TUAH VE\nKhrih ih dungthluntu pawl kawhhran ah kan umnak cu khat le khat bawmbawi aw tawn dingin asi. Khrihfa pawl hrangah kawhhran cu humhim awknak, thazang pek awknak, tundin awknak hmun asi, ziangkim tuahnak ah mai bulhrang hlawknak mai tanghai nak si loin duhdawtnak in rian awk tawnnak hmun asi.\nJohn 13:34-35, Cule nan hnenah thukham thar ka lo pek: Pakhat le pakhat duhdaw aw uh! Keimah ih ka lo duhdawt vekin pakhat le pakhat nan duhdaw aw ve pei.35Pakhat le pakhat tlunah duhdawtnak nan neih ahcun zokhal in keimah ih dungthluntu nan si kha an lo thei ding a si,” tiah a ti.\nA hmaisa bik ah zumtu community sungah bawmbawi awknak, thazang pek awknak a hram thok thei dingin lailan ten zalen zetin pehtlaih awknak thu hla theih awknak a um a tul asi. Na thuhla na thup ringring asi achcun na tulmi bawmnak na ngah dah lo ding. Cuvek thotho in zozokhalin an thinlung sangka ong aw in khat le khat pawhtlang zetin pehtlaih awknak thu hla theih awknak a um lo asile a tulmi bawm awknak thazang pek awknak tuah famkim asi thei dah lo ding.\nAsile a hnuailam vekin abur in thu ruat khawm, rel khawm uhsi. Tumtah mi cu mibur lakah mai sinak tulmi ciar zalen zetin simrel ngam duh nak neih dingin asi. Cui hlei ah thlacam in kiangkap zumtu unau pawl tulsammi thei thei dingin le bawm theitu si dingin Pathian hnenah dil aw.\nZiangvek bawmnak na tulmi na duh zet mi tu nai hrawngah a ummi sim maw?\nZiangvek zawn ah na nunah tlasam zet, le fiang lo zet in na theih awknak tunai ah a um maw, ziangvek asi?\nThlacam duhmi pawl sim aw, mibur tlacamtlannak hrang:\nZARHKHAT SUNG CANGVAIHNAK\nBible zir lawng si loin team leader thawn reltlang uhla ziangmi na tuah tikah na thlarau nun na thangso ding timi nangmai dinhmun ih zir in Pathian sangka onsak mi ruat tlang in hawl tlang uh.\n· Bible siar nak siar theh aw\n· Nitin thlacam\n· Ca siar dingtimi pawl siar aw la thusuhnak pawl sang aw\n· Local church member na si hrih lo pang asile member lut aw. Kawhhran member pakhat in na tuah dingmi pawl pastor lole hruaitu hnenah fiang zet in sut aw.\nBible zohlo: I Kor. 12:27, “Nan zatein Khrih ih ruangpi nan si ih pumpak ciarin a taksa ṭhen nan si fingfing.”zohlo in ngah ding zuam aw.\n· Na rualpi sawm aw la Khrih dungthluntu kawhhran community sung na um ruangah na thathnempi mi pawl sim aw.\n· Kawhhran member dang thawn can hmang aw. Zanriah ei tlang, coffee in tlang, lek tlang in na tikcu can zumtu dang thawn hmang aw.\n· A dangdang…\nBIBLE SIAR DING: Bible siar phah in a hnuailam ah na lungsung suakmi, Thiang Thlarau in a lo zirhmi pawl ngan aw.\n1. Mark 12:1-17\n2. Mark 12:18-34\n3. Mark 12:35-44\n4. MARK 13:1-13\n5. MARK 13:14-37\n6. MARK 14:1-21\n7. MARK 14:22-31\nPathian in amah betu, sunlawihtu dingah sersiam kan si vekin siseh amah in in rundamnak ruangah Pathian kan thangthat. Pathian thangthat biaknak cu zumtu pawl hrangah cantha can sunglawi asi. Pathian in in duhdawtnak ruangah amah kan duhdawtnak langter in kan thangthat nak asi. A bur in kan tawn khawm tikah hla thawn siseh a phunphun in kan Pathian cu kan thangthat asi. Kawhhran biak khawm nak can hman tikah a hran in Praise and Worship, Pathian thangthat sunloihnak hla thawn can hman theu asi. A tu zarh sungah Pathian na sunloih thangthat nak zohsal in na hmuhtawnmi pawl sim fiang aw.\nA tu zarh sungah Pathian na thangthat nak ah na tawntehmi lak ihsin an duhbik mi ziang a um, ziangruangah?\nPathian thangthatnak ah na fiang hnai lo mi ziang a um?\nPathian thangthatnak can hman tikah nangmah bulpak in Pathian thawn pehzawm awknak, pawlkom awknak nan neih mi a um maw?\nPathian biak thangthatnakah a tu hnakin tha sinsin in Pathian biak thangthat thei dingin na tumtahmi ruah mi duh mi ziang a um?\nKAWHHRAN HMUITHLAM PAHNIH\nBible ngantu in mitthlam ah lang thei dingin simduhmi simfiangnak ah hmuithlam thawn thu sim duhmi ca in ngan mi a um theu.\nI Kor. 12:12-14, 12Khrih cu taksa ruangpum bangtuk a si. Taksa ruangpum cu pakhat a sinain taksa ṭhen cu tampi an si. 13Cubangtuk in kannih khal hi Judah mi le Zentail mi, miluat le sal tiin um hman nungla kan zate hin cuih ruangpum pakhat sungah cun Thlarau pakhat ih baptisma lami kan si ih kan zate hin cuih Thlarau pakhat cu intlaang dingah tuahmi kan si. 14Ruangpum hi taksa ṭhen pakhat lawng a si lo, taksa ṭhen tampi a si.\nA tlunih Bible bungcang na siar tikah ziang ruahnak na thinlung sungah a lang?\nKawhhran cu “ruangpum” vekin sim tikah kawhhran ih umzia theihfeng a awlsam ter. Jesuh cu kawhhran ih “lu” asi ( Eph. 5:23). Jesuh cu kawhhran ih lu, ruahnak hrampi asi ih kannih zumtu pawl cu taksa ruangpum kan si.\nKawhhran cu taksa ruangpum vekin sim tikah khat le khat kan tul tawn awkzia tla a lang sinsin. Khrih ah kan tulzia bangran ten rualran awknak nei mi kan si ih tuantlang theh ding kan si.\n1 Kor. 12:17-18, Ruangpum hi mit va si thluh bangsehla ziangtinso thu a theih ding? Cule hna lawng sibang sehla ziangin so rim a hnim ding? Sikhalsehla atuih thil umdaan vek hin, Pathian in taksa ṭhen dangdang cu an umnak ding hmun ciarah Amah ih duh vekin a ret a si.\nA tlunlam ih Bible bungcang in kawhhran umzia na theihdan ziangtin a lo bawm?\nHimi bungcang in kawhhran ah na dinhmun ziangvek asi ti ziangtin a lo theihter?\nDungthluntu Peter in hmuithlam hmangin tongkam thawn kawhhran umzia a sim:\nI Peter 2:9-10, 9Sikhalsehla nannih cu hriil cia miphun, Siangpahrang ih puithiam, miphun thianghlim, Pathian ih miphun bulce nan si. Khawthim sung ihsin mangbangza tleunak sungih a lo kotu Pathian in khuaruahhar thil a tuahmi pawl tlang-aupi dingih hriilmi nan si. 10Tuih hlanah cun Pathian ih minung nan si lo, sikhalsehla atu-ah cun amah ih ta nan si; tuih hlanah cun Pathian ih zaangfahnak nan thei lo; sikhalsehla atu-ah cun a zaangfahnak nan co zo.\nA tlunih Bible bungcang sungah Kawhhran umzia langtertu tongkam hmanmi pawl rin aw.\nKorin kuatkhat ah Paul in asim vekin Peter khalin kawhhran cu pumkhat, community pakhat asinak thu a sim. Tulai kawhhran cu pawl phunphun ah kan thenthek aw celcel. Kanmah lala tla local church dangdang ah kan khawm aw, Pathian kan bia. Asinan Bible thuhrampi ah kan hmuhmi cu Pathian uknak hnuai ah kan zaten pumkhat, Khrih ih community pakhat kan si.\nKawhhran member kan zaten miphun hleice kan si, Pathian uknak hnuai ah community pakhat asi mi, leitlun miphun kip lakah a tekdarh aw mi kan si.\nc.9 nakah a sim vekin “hrilce” “miphun hleice” puithiam miphun tiah kawhmi kan si vekin kawhhran zumtu pawl cu a pehtlai aw theh mi kan siih Pathian ih tumtah mi tuansuak dingin kutkai in hnatuan tlang ding kan si. Pathian zangfah lainatnak co ngahtu kan si vek in acuih kan co mi Pathian zangfahnak cu a tultu pawl hnenah simsawngtu ding kan si. Khrih dungthluntu, Khrih ih community ah pehtlaih aw mi kan zapi ten kan cangvaihnak le pehtlaih awknak in Pathian thangthat le Pathian biaknak a rahsuah ih kan neih mi Thuthangtha cu midang hnenah simsawngtu ding kan si.\nPeter ih nganmi Bible bungcang na siar tikah kawhhran dinhmun le umzia, hnatuan ziang a lo theihfiang ter?\nHimi Bible bungcang in kawahhran tumtah le hnatuan ah na dinhmun le tuanvo ziangtin a lo theihter?\nKAWHHRAN AH TUAHMI PAHNIH\nKawhhran member, Khrih dungthluntu kan sinak ah tuah ding tampi kan nei ih cutin nitin thlarau nun thangso thei dingin. Pathian biaknak, Pathian aw ngai in Thuthangtha ngai thlaknak, midang rennak, kan neihmi peksuahnak, tvp, tampi tuah ding a um. Asinan cumi tampi lakah thil pahnih kawhhran in a tuahmi thu zohtlang uhsi. Pakhatnak cu baptism asi:\nRoman 6:3-4, Khrih Jesuh thawn kan pehzom awknak in a sungih hnimmi kan si tikah a thihnak sung khalah hnimmi kan si tihi nan hngilh maw si? 4Baptisma kan lak tikah amah thawn phummi kan si ih a thihnak ah khal kan ṭawm ve; cuvek thotho in Pa ih sunlawinak huham in Khrih kha thihnak ihsin a thawhter bangtuk in kannih khal a thar in kan nung ding.\n“Baptism” timi tongfang sim ve ten na khawruahnak sungah ziang alang, ziangruangah?\nZumtu pakhat in baptism a lak tikah Jesuh Khrih zumtu asinak mipi hmaiah a phuansuah awknak asi. Tidai sungah hnim asi tikah Jesuh Khrih ih thihnakah a thi ve ih tidai sung ihsin kaihthawhsal asi tikah Jesuh Khrih ih thohsalnak a tawmpi ve tinak a langter asi. Khatlam zawngin kan sim asile mi pakhat in baptism a lak tikah mi piangthar asinak mipi hmai ah a langternak asi.\nA hnuailam Bible bungcang pawl siar aw la Jesuh in Baptism thu ziang a zirh, na zir ngahmi a hnuailam ah ngan aw:\nMathai 28: 18-20: Jesuh cun a pan hai ih an hnenah, “Lei le vanih thuneihnak hmuahhmuah cu ka hnenah pek a si zo. 19Curuangah feh uhla miphun hmuahhmuah ka dungthluntu va siter uh; Pa le Fapa le Thiang Thlarau hmin in baptisma va pe uh. 20Cule ka thupekmi hmuahhmuah thlun dingin va zirh uh. Hngilh hlah uh, san a cem lai hlanlo nan hnenah ka um ringring ding,” tiah a ti.\nTirhthlah 2:37-41: 37Cuih thu an theih tikah an thinlung a khoih zetih Piter le a dang tirhthlah pawl cu, “U le nau pawl, ziangso kan tuah ding?” tiah an sut.\n38Piter in an hnenah, “Nan zatein nan sual sir fingfing uhla Jesuh Khrih hmin in baptisma lak uh; cuticun nan sualnak ngaidam nan si ding ih Pathian laksawng Thlarau Thianghlim nan ngah ding. 39Ziangah tile Pathian thukamnak cu nanmah le nan faate pawl hnenah le Pathian thawn a hlat awmi an si nain Bawipa kan Pathian in a kawhmi pawl hmuahhmuah hnenah a si,” tiah a ti.40Piter in thu tampi a zirh ih a forh hai. “Hi miṭha lo parih a thleng dingmi hremnak ihsin luat dingah zuam aw uh,” tiah a ti. 41Piter ih simmi cu mi tampi in an zum ih baptisma an lak; cuih ni ni khatah an pawl cu mi thawngthum tlukin an karh. 42An zatein tirhthlah pawl hnen ihsin an zir ih, tirawl ei tlaangnak le thlacam tlaangnak thawn pawlkomnak an nei ringring.\n26Bawipa ih vancungmi in Filip hnenah, “Na timtuah awla thlanglam ah Jerusalem ihsin Gaza fehnak lamzin ah vung feh aw,” tiah a ti. (Atu-ah cun hi lamzin cu an hmang nawn lo.) 27A ti vekin a tim a tuah ih Filip cu a feh. Culai ah Ethiopia mi pakhat an khua lamih a tlungmi a tong. Cupa cu tilpermi a si ih Ethiopia siangpahrang * nu ih neihmi sumsaw hmuahhmuah a kilkhawitu bawi a si. Amah cu Jerusalem ah Pathian bia dingin a feh. 28A ra tlunlam ah a rangleng parah to in profet Isaiah cabu a siar. 29Thlarau Thianghlim in Filip hnenah, “Feh awla khi rangleng khi va naih aw,” tiah a ti. 30Filip cun a hei dawi ih profet Isaiah cabu a siar ti a thei. Filip in, “Na siarmi hi a tican na thei maw?” tiah a sut.31Cupa cun, “Zotal ih in simfiang lo ahcun ziangtinso ka theih thei ding?” tiah a sawn. Cule Filip cu a rangleng parah to ve dingin a sawm. 32A siarmi Ca Thianghlim cu a tanglam vek hin a si:\n“Amah cu thah dingmi tuu bangin an hruai ih, Tuu faate a hmul an met laiah ai loih a um bangin,\nṭong loin daitein a um. 33Hmuhsuam nautatnak a tuar, ṭantu zohman a nei lo; Leitlun ihsin a nunnak an laksak ruangah, A ci thlahmi pawl sim ding zohman an um lo,” * tiin a um.\n34Cupa in Filip cu, “I sim hnik! Profet Isaiah ih a ṭongmi hi zo ih thu so a si? Amah ih thu maw, midang ih thu so?” tiah a sut. 35Cutikah Filip in cuih Baibal caang ihsin thokin Bawi Jesuh Thuthang ṭha cu a sim ṭheh. 36Cutiin an vung feh vivo ih tidai a umnak hmun an thleng. Cupa cun, “Hinah tidai a um. Baptisma co dingah ziangso i dawntu a um?” tiah a ti. 37(Filip in, “Na thinlung zatein na zum ahcun baptisma co ding na si,” a ti. Cupa cun, “Ka zum; Jesuh Khrih cu Pathian Fapa a si tiah ka zum,” a ti.) * 38Cuih Ethiopia pa cun a rangleng cu a dinter ih Filip thawn tidai sungah an vung ṭum ih Filip in baptisma a pek. 39Tidai sung ihsin an hung suah tikah Bawipa ih Thlarau in Filip cu a lak hlo. Cuih bawi in Filip cu a hmu nawn lo; a sinain lungawi zetin a inn lamah a tlung. 40Filip cu Ashdod a va thleng; Sisaria ah a feh ih lamzin tluan khua kipah Thuthang ṭha cu a sim vivo.\nA pahnihnakah, kawhhran member, Khrih dungthluntu kan sinak ah kan tuah theu mi cu Bawipa zanriah asi. Jesuh amah in a dungthluntu pawl hnenah tuah ringring dingin in cahta mi asi.\nLuke 22:19-20, 19Cun saang hlom khat a lak ih Pathian hnenih lungawi thu a sim hnuah a phel ih a dungthluntu pawl hnenah cun a pek. “Himi hi nan hrangih ka pekmi ka taksa a si. Keimah in theih ringringnak dingah run tuah uh,” tiah a ti. 20Cuvek thotho in zanriah an ei ṭheh tikah khuathai cu an hnen ah a pek ih, “Hi hai cu nan hrangah ka thletmi ka thisen thawn nemhngetmi Pathian thukam thar a si.\nVeng kawhhran dangdang in an hmandan a bang rep lo khal asile a tumtahmi le duhsan cu bangrep ringring asi; kan Bawipa Jesuh Khrih cu kan mai hrangah a thihnak langtertu theih hngilh lo nak asi.\nBawaipa zanriah na hman tikah ziangveh hmuhtawnmi na nei?\nBawipa zanriah hmanmi thu thawn pehpar in thusuh duhmi ziang na nei?\nBawipa zanriah kan hmanmi hi a thupi zetmi, Jesuh dungthluntu kan sinak langtertu asi ih Khrih ah pumkhat kan sinak langtertu khal asi. Cuvek thotho in Bawipa zanriah kan hman tikah kawhhran ih tumtahmi tla in theihtersal ringring asi. Jesuh Khrih cu kan sualman leiba pe in kross parah a thih ih a thosal asi ti in theihter ringring vekin kan co ngahmi thuthangtha a tultu mi tampi an um asi ti khal in theihter sal ringring asi. Bawipa zanriah kan hman tikah leitlun ah rundamtu nei lo tampi an um ih rundamnak Thuthangtha sim duhnak tla in neither asi.\nBaptism le Bawipa zanriah thu kan zir ngah zo vekin Khrih dungthluntu pakhat dinhmin in ziang kan tuah sunzawm vivo a tul?


GTC, Kalay ah biakinn an sak tum: 2008 Kum Bangin Khawsung Kawl Pawl Thawn Buainak Suak Lala Ding An Phang - Chinland Today Media\nGTC, Kalay ah biakinn an sak tum: 2008 Kum Bangin Khawsung Kawl Pawl Thawn Buainak Suak Lala Ding An Phang\nApril 30, 2015 1:22 pm·0 comments\nzuktu: Salai Van Thawng Thang le Tv. David Zomuanpuia\nLal Nun Uk\nGTC, Kalay ah July thla ihsin thok biakinn sak ding in Technological Christian Fellowship(TCF) in tumtah a neih thu theih a si.\n“Kan u le pawl in 2008 lai ah GTC tlawnginn hmai Tarawady timi Kawl khua ah biakinn an rak sak dah nan foundation le ban an phun lai ah khawsung mi pawl in zaan ah an ra siatsuah thluh. Curuang tu ah inn nei lo thlam deute kan sak ih cumi ahcun kan khawm theu. Hivek thuanthu kan rak neih zo tikah tu tum khal ah hi tin kan buai lala pang kei ti ka phang ngaingai. A cang thei tawk cun khuami pawl ih duhdan kan thlun tum. Kanmah cun buai lo hram kan beisei. GTC tlawng uktu le khawsung khawbawi pa le pungki pawl khal tha te’n kan be rem tum” tiah TCF building committee hotu Salai Van Thawng Thang in a sim.\nBiakinn saknak hrangah TCF in Tarawady khuasung ah inn hmun pi 100×60 kau an nei ih tui’ tum an sak tumdan cu tlakrawh inn dot hnih pi 29×36 ih kau a si ding. Himi hrangah sumpai ting 360 cem ding in an hisap thu, tufangah ting 15 kan nei ih tlawngta pawl le ramsung ramleng rinsanmi pawl hnen ah bomnak dil kan tum tiah a sim bet.\n“Biakinn kan sak tum hi Kawl pawl missionary tuah kan tum tinak si lo. Biakinn lawng si loin tlawngta harsa mi umnak ding khal a si thotho. Cun tlawngta pawl zuva hlothlaunak ihsin kilveng awknak pawl hrang a si. Tui’ tum in buai ter cun hmaisa vek cun kan dai men zik lo, lamzawh tul len kan zawh ding, thahrum a tul le tha hrum kan suah mei ding” tiah Salai Van Thawng Thang in a sim.\nCozah in tlawngta pawl hrang border a saksak lo ruangah tlawngta pawl cu khawsung ih border sakmi dap inn le tlakrawh inn pawl ah a malbik thla khat thawng hra ihsin thawng hleiruk cem in tlawngta in an sang tiah theih a si.\n“Zalen zet in kan sakhua ah biakkhawmnak tuah ve kan duh. Daanhrampi sung khalah mi pakhat a zumnak sakhua kha zalenzet in biak theinak a nei ti a um sisi. Thlam te sungih biakkhawmnak tuah rero tla thinnat za a si” tiah TCF building sungtuan Tv. David Zomuanpuia in a sim.\nZuk simfiangnak: Tarawady khua Technological Christian Fellwoship biakinn ah biakkhawmnak an tuah lai le GTU, Kalay ah Gospel team an feh lai.\nTU, Kalay ih tlawng kai pawlin TCF Biakinn(Chapel) Sak Tum\nTCF,Kalay Biakinn Saknak Hrang Senior Alumni Pawl Hnenah Sumpai Dil Thok


Insang Buainak Suaktertu - Rev. Dr Thian Nun Piang - Chinland Today Media\nInsang Buainak Suaktertu – Rev. Dr Thian Nun Piang\nOctober 27, 2016 6:23 am·0 comments\n1. Insangah thleidannak (favoritism) a um tikah insang buainak a suahter.\nNulepa in fate pawl duh hleice le than hleice kan neih tikah insang ah buainak a suak ter theu a si. Laimi nu le pa hrekkhat cu fanu hnak in fapa an duh deuh cuang ih thleidannak an neih theu mi hi thil tha lo zet a si. Fate pawl cu bangrep in kan duhdawt vek in kan duhdawtnak khal bangrep in langter ding kan si.\n2. Insang ah nulepa lungrual lo tikah insang buainak a suahter:\nFate pawl nun kan zirh tikah nu le pa pawl kan lungrual ding a thupi zet. Fate pawl kawk tik khalah nulepa in awkhat ( one voice) kan suah a tul. Nu le pa karlakah aw-hnih a um asile fate pawl nun kan zirhnak ah kan hlawh tling thei lo ding. Nu in fate kawk tikah Pa in than tivek hi thil tha lo ngai ngai asi. Cuhnak in Nu in kawk tikah Pa khal in kawk bawm sawn ding a si.\n3. Insang ah pawlkom awknak a mal tikah insang buainak a suahter: (lack of communication)\nInsang nuam ( happy family) si thei nak dingah a thupi zet mi pakhat cu pakhat le pakhat pawlkom awknak ( communication) hi a si. Pawlkom awknak a um locun nel awknak a um thei lo. Ramsa pawl hman pakhat le pakhat an pawlkom awtam cun an nel aw ih an duhdawt aw deuh ti a si. Insang ah nupa asilole nufa, pafa nikhat veikhat tal be aw lo nak insang cu insang nuam asi thei dah lo ding.\n4. Internet, Phone le Computer Game pawl ruangah insang buainak a suahter:\nInsang hrekkhat cu insang pawlkom awknak can nei thei lo ding khawp in internet in an can tampi an fir sak. Internet, phone le computer games pawl hi innsang pawlkomnak siatsuah tu phunkhat a si. Curuangah internet, phone le computer games ih sal sungah kan tang lo ding hi a thupi zet. Thil ziangkim hi hmandan kan thiam asiahcun, thatnak a suahpi thei vek in hman dan kan thiam lo asile siatnak a suahpi thei a si.\n5. Pathian thu sungah kan nung lo tikah insang buainak a suahter:\nInsang buainak hrampi bik cu Pathian thu sungah kan nung lo ruangah a si. Thlacamnak um lo nak insang cu buainak khal a tam deuh. Insang Pathian thu sungah kaihhruai ding hi nulepa ih tuanvo a si. Insang hmunkhat teah Pathian biaknak caan hmang tlang, thlacam tlang le thu nuam rel tlang hi insang damnak a si. Pathian in fate laksawng in pek vekin Pathian thu sungah fate pawl kilkhawi ding, thansohter ding, thutak sungah hruai lut ding khal tuanvo kan nei a si.


Arakan Army in Rakhine mipi ralrin pe | Falam Online Media\nRakhine ramsung ah ziangtiklai khalah doawknak a suak thei ruangah mipilam fimkhur zetih um cio dingin Arakan Army in December 10 ah thuthannak an nei.\nRalhraang SAC ralkap in thu phunphun puhmawhin Rakhine ram sungah cangvaihnak a nei hlei ah phungkitlawng ih riak khamnakin siseh, Khuami pawl ei-in phur khamnakin siseh, mipi nuntukhawsaknak an hartermi cun kaphnih karlak boruak a sosangter tiah AA thusuahmi ah an ngan tel.\nCuihtlunah, December 13 ih tuahdingmi biaknakpuai tuahnakding lamtluan ah Lamzin remṭhat phuahlam in SAC ralkap pawl umhmun an khuar ruangah sukso nakah ralring dingin mipi ralrin an pe.\nAA le Kawl ralkap cu Kum 2018, December thla ihsin kum 2 zikte nasaten an doaw ih kum 2020, November thla ah camkhat hrang kaphnih remdaihnak an tuah. Cuihṭum ah raltlan 200,000 lenglo an um ih, mitamsawn cu tuini tiang an tlung hrih lo.\nTukhalah rampi dinhmun in` kan ram boruak a ti danglam vivo ih, AA le SAC ralkap lak khalah boruak danglam vivo in doawknak tiang a suak thei saal ruangah mipilam ralringten um cio dingin Arakan Army in thuthannak a nei a si.\n← Sunvanglai, Zinpi lawnglakpi ah ralhraang mawṭaw an pahaw\nSagaing ah Rapthlak zetin mi 8 sat that tuar →


RUAHBAN LO LENNAK - Hre Mang\nRUAHBAN LO LENNAK\n18. NGAITUAH BAN LO LENNAK\n'Kei cu Pathian mithianghlim lakih a nautabik hnakin a fate sawn mi ka si, asinan Pathian\nzanggahnak cu ka hnen ah pek a si zo ih, ngaihtuah ban lo Khrih ih lennak cu Gentle mi\npawl hnen ah phuang ding ka si' (Eph. 3:8).\nHimi bungcanghi kan theih voikhat naka si ahcun zo ih nganmi a si ti kan theih lo hman ah hminsin tlak zet a si kan ti ding. Raltha zet le sunglam khawng zet ih a sim ngamnak hi hminsin tlak zet a si. ' Mithianghlim pawl lakih a nautabik hnak ih fate sawn'. tile 'Ngaihtuah ban lo Khrih ih lennak'-timi tongkam pawl hi thinlung sung ihsin a puaksuak mi hmualnei zet tongkam an si.\nAsinan, himi cangantu hi kan ngaihtuah tikah a let in ruat ding kan nei sinsin in a lang. Ca ngan tu cu Gentle pawl hnen ah thuthangtha sim dingah thlahmi a dungthlun tu mi ropi St. Paul a si; kum thawnghnih zikte rei ah Palestine raj ah a rak feh tu, Jew ralbawi, nunau hrin lakah Khrih ih ralkap mi hmin thang thilmak tuahtu a rak si-a thiltuah mi le a rawngbawl nak pawl cu tui ni tiangah hminsin tlak ringring a si. Cuvek tluk ih mi ropi pa in cafung thawn kan hrangah a rak ngan mi hi thaten kan ngaihtuah a tul a si.\nHi kan thupi hi kan mitthep loin kan zoh dingah thil pathum in zirh duh mi sir hnik uhsi.\n1) A pakhatnak ah St. Paul hin a mah le a mah ziangtin a ruat aw ti kan zoh ding. ' Kei cu Pathian mithianghlim pawl lakih a nautabik hnakin a fate sawn mi ka si'.\n2) A pahnihnak ah Paul in a rawng bawlnak ih a dinhmun kha ziangtin a sim, ti kan zoh ding. Zangfahnak cu phuangsuak dingah ka hnen ah pek a si zo'.\n3) A pathumnak ah Paulin a phuansuah dingmi thu kha ziangtin a sim, ti kan zoh ding. 'Ruahban lo mi Khrih lennak' tiah a ko.\nHimi thu thawn peh aw in tongkam malte ka run sim bet dingih kan ruahnak, kan ei-tha- theihnak, le kan thinlung sungah an cam thei ding tiah ka ruat.\n1. Paul in a mah le a mah ziangtin a ruat aw.\nA hmaisa bik ah, St. Paul hin a mah le a mah ziangtin a ruat aw ih ziangtin a ko aw ti kan ruat tlang pei.\nA tongkam hmanmi hi a fel zet ih hmual nei zet a si. Kawhhran hminthang rak din tu, Thuthlungthar sungih cakuat 13 (lole 14) rak ngantu, a dungthlun tu lakih a sangbik hnak in ngainep cuang lo mi, hnatuannak ah mawhphurhnak tampi a nei tu, felnak ah zohman ih zuam ruallo, thawng tlak lam ah a tla tambik, harsa tuar lam ah thihhnar ban ih um theu, thlarau hlo pawl hrangah a nunnak tikcu can hmuahhmuah a hmang tu, Khrih ruangha thildang siangkim cu zianghman siar lo tu, 'Kei ka hrangah nun cu Khrih a si ih, thih cu hlawknak a si' ti thei tu-hivek minung hin a mah le a mah ziangtin a ruat aw> Kawk duhmi le sannei in a simmi a si. 'Kei mah cu Pathian mithianghlim lakih a nautabik hnakin a fate bik ka si'. Pathian mithianghlim lakih a fate bik cu ziangvek sersiam mi saw a si! St. Paul in ' cupa hnak in ka nep sawn a si' a ti.\nHivek tongkam pawl hi mi tampi khristian ti aw pawl hrangahcun theihthiam lomi a si ding ti ka zum. Bible le an mai thinlung an theih lonak ruangah hi mithianghlim pa in a mah nginep aw in a simmi hi a san an theihthei lonak a si. Hi cu Paul ih tongkam thiam thu men a si, an lo ti ding, hi cu Paul ih rawngbawl thawh pek ih a din hmun a si ding, tiah an lo sim dign. Tisa mi in Pathian Thlarau thil thu an theithei lo, ticu a dik a si (I Kor. 2:14). Khritian diktak pawl ih thlacamnak pawl, rome cakuat bung sarihnak ih hmuhtonmi pawl-hi pawl hmuahhmuah hi leiltun mi pawl prangah cun atnak men an si. Mitcaw cun cun sui le ngun a thleidang thei lo ih, hnaset cun aw mawi le mawi lo a thleidang thiam lo vek in mipiangthar lo pakhat cun Khrih dungthlun tu pai phahhniam awk nak thawn a simmi hi a theithiam lo.\nAsinan, kannih cun Paul in a cafung thawn a nganmi hi thinlung tak ih a nganmi a si tiah kan ring ngam ko. Himi bungchang ih tongkam hi fal zet ih um le hmundang khui hman ah kaikawh ding a um a si lo. Hivek tongkam thawn a simmi hi hmun dang khal ah kaikawh ding a um a si. Philipian pawl hnen ah, 'Ngahzo ah ka ruat aw lo, famkim cia ka si fawn lo: ka zuam rero lai a si' a ti. Korin mi pawl hnen ah, ' A dungthlun tu pawl lakah a fate nbik ka si' a ti. Timote hnen ah, ' Kei mah cu misual khawnbawl pa ka si' a ti. Rome khua mi pawl hnen ah, 'Aw, ziangtluk mi vanduai saw ka si! Hi thihnak taksa ihsin zosaw i runsuak theitu ding' a ti (Phi. 3:12; I Kor. 15:9; I Tim. 1:15; Rom. 7:24). Thutak a fiang zet mi cu ziang a si tile, Paul hin a mai thinlung sungmuril ih sual le that lonak pawl hlin midang nunak ah sual le that lonak a hmuhmi hnak ih tamsawn le sual sawn in a hmu a si. A sia le tha theihnak mit cu Pathian Thlarauthianghlim cun fiangzet in a onsak ih, a mai nunnak sungmuril ah sualnak ticawk lo in a hmu aw a si. ( Pathian thianhlimnak a hmuh tikah, a mai nun ah milai ih bawrhhlawhnak ih ten umzia cu thlarau eng in a hmuh ter a si ). Piangthar lo mitcaw pawl cun cuvek ih mah le mah hmuhawk thiamnak mit an nei lo a si. A tawizawngin, thlarau lam eng in a nunah tleunak a pek veten a mai tisa sinak ih that lonak kha a hmu fiang thei ih a lu-thlung ihsin a kezim tiangah hnuai dawrnak lawng lawng in a khat a si (1 Pit.5:5).\nGentle pawl hnenih thlahmi a dungthlun tu Paul ih hnuaidawrnak hi midang mithianghlim pawl hnak ih danglam cianco in Pathian in a pekmi a si lo. Cuti sihlahkaw, sankhat hnu sankhat ah Pathian mithianghlim pawl theihtheih nak cu hivek ih an hnuaidawrnak in a si. An sunglam zangfahnak au co tam deuhdeuh le an nunah an mai sualzia an thei aw sinsin. Thlarauthianghlim in eng thawn a cencilh tam poh le an mai sunglam nunih sualnak, thianhlim lonak, that lonak pawl an hmu suak aw sinsin. A thimmi thlarau cun zianghman a mai sunglam a hmu aw thei lo ih a theithei fawn lo; sunglam thlarau a nun hnu lawngah mah le mah hmuh awk thei nak le theihawk thei nak a suak. Abraham, Jacob, Job, David, le John tihnim tu pawl hin ziangtin an mah le an mah an ruat aw niam zet ti zoh hnik aw. Santhar mithianghlim pawl Bradford, Hooker, George Herbert, Baxter le M'Cheyne pawl ih thuanthu pawl hi zir hnik aw. An zaten nun ah a bangaw mi mizia ziangvek an nei-an mai sualnak ciangzet ih theih awknak a si.\nPawnlang sakhua nak le ti awk ter nak men ruangah a thawk ih an duhdawtnak ahcun a famkim zet nan ti men ding. Asinan, a tak ih Khrih thlarau nei lo tu pawl nun ah sunglam nun ah hnuaiadawrnak taktak a um lo theu. Kawhhran thuanthu ah Paul san ihsin tuisun ni tiang mithianghlim pawl cu hnuaidawrnak ih luahkhat mi lawnglawng an si.\nZokhal himi casiar tu lak ah mi pakhatkhat in rundam mi si a duh ahcun a hmaisa bikah vanram lamzin ih a theih dingmi cu mai sualnak theih awknak le mah le mah phahniam awknak, mah le mah misual sinak vek ih ciang zet ih theih awknak a si. Sakhua nak ih a hram thawhnak cu mahte' Tha tiih theih awk nak a si timi khuahlan ruahnak dik lo hi hlawnhlo seh. Thuthiang ih a zirh vekin mah le mah thei aw aw in Pathian in in hmuh vekin mah le mah theih awk hmai sak a tul ih, mi zokhal a mah le a mah' tha lo' dinhmun ih theih awk hlan cu rundam khristian sakhua nak ih thatnak taktak hi an theithei lo a si. Misual pai tongkam vekin Pathian hnen ah a pantu cu mi thlawsuak an si:' Maw Pathian, i zangfah hram aw, kei cu misual ka si'(Lk.18:13). Kan zaten hnuaidawrnak cu hawl uhsi. Zangfahnak hin milai duhzawng in a thlimthluai lo. Kan nih cu Pathian in in duhdawt ding in ziang saw kan si : Leitlun sersiam mi lakah Adam cithlah pawl tlukin mamawh mi nei tam an um lo. Taksa hrangah a tul mi pawl zoh hnik aw la, kan taksa hin venhim awk a tul ih kilkhawi that a tul, nitin nunah rawl le hipuan kan tul ringring. Thinlung lam ah zoh aw la, leitlun ih a fimbik kan ti mi hman hin Pathian thilsiam sungah ziangtluk mal saw a theih, cun mitam sawn pawl hi ziangtluk theihnak tlasam saw an si, an atnak ruangih an suahsual bawl mi teh Pathian mithmuh ah ziangvek saw a si ? Job cabu sungih kan hmuh mi cu, ' Kan nih cu mizan ih minung kan si ih, zianghman theihmi kan nei lo' (Job.8:9). Sersiam mi hmuahhmuah lakah, lei le van kar lak ih a um mi pawl lak ah milai tluk ih a phahniam aw dingmi sersiam mi an um lo.\nHnuaidawrnak cu bawl uhsi. Kawhhran milai pawl duhdan thlun in Pathian zangfahnak cu a ummi a si lo. Kawhhran ih kan hmanmi thlacamnak bu tongkam hin a hmang tu pawl hmurka ah tongzaidam le hnuaidawrnak pawl a sim ter a si. Zinglam kan thlacamnak ih kan tong hram thawhnak, kan sual phuan suah awknak pawl, le kan bawipa zanriah kil khawmnak ih kan tongkam hmanmi pawl-hi pawl hmuahhmuah hin hnuaidawrnak tongkam pawl an lang ter ih mah le mah ngainep awk nak an lang ter a si. Cuticun a khawm aw tu pawl hmuahhmuah hrangah thu rual ten Pathian hmau ah kan sinak dik vekin an lang ter a si.\nTuah ziangtal theihmi kan nei kan ti a si ahcun hnuaidawrnak cu hawl uhsi. Hnuai kan dawr poh le kan nunah Khrih kan bang nak a lang sinsin ding. Kan Lalpai thu hi hitin ngan a si( A mah ahcun sualnak a um lo).'Pathian sinak a nei ringring nan Pathian bang dingah hramhram in a tum dah lo, cuti si hlahkhaw, a mai lung tho te in, a sinak hmuahhmuah a tlansan ih hnen-um vekin a um. Milai ah a cangih milai pianzia in a piang. Tangdawrnak thinlung a nei ih Pathian thu thlun in, thinglam tah parah thihnak tiangin a tuar'(Phi.2:6-8). Himi bungcang hlan ih cangan tu pa in a nganmi kha thei ringring uhsi:' Nan thinlung putdan cu Khrih Jesu ih thinlung put vek si seh'. Vanram lam kan neih poh le kan thinlung cu hnuai a dawr sinsin ding a si. Selden, Bishop Butler, Archbishop Longley le midang Pathian mithianghlim pawl hmuahhmuah hin an thihzawng, an ke khatlam thlanmual a pal zo ih vancungah an mah hmuaknak eng cu an hmuh tiangin an sual cu fiang zet in an hmu aw ringringih an thihzik teptep tiang ah Pathian zangfahnak hi leiba ticawk lo kan nei ringring a si tiah an susuak ringring. Vanram kan thlen hnu lawngah kan nih milai pawl hi Pathian hmai ah ziangtluk hnuaidawr ding kan si ti kan thei aw ding. A siat thei lo ruangpum thawn kan thuam awk hnu lawngah hnuai dawrnak ih a mawinak le Pathian hmai ah fak tlak a si zia pawl fiangten kan theithei ding. Paul ih tangdawrnak ih a tongkam hman mi pawl hi tu ahcun mak kan ti rero nan vanram kan thlen tik ahcun ziangtluk tongkam mawi an si ti kan theifiang leh ding. Cuticun kan lawmman lukhum cu lal tohkham hmai ah kan hngalh dingih, Pathian sinak cu ziangvek a si ti kan thei ding. Cule, vanram ih onmawi phun kim in Pathian an cawimawinak kan thei ding.\n2). Paul in a rawngbawlnak ih a dinhmun kha ziangtin a sim.\nA pahnihnak ah, Paul in a rawngbawlnakih a dinhmun thu ah ziangtin a sim ti zoh hnik uhsi.\nPaul in a dinhmun thu a sim tikah kan theih dingmi a um a si. ' Zangfahnak cu phuansuah dingah ka hnen ah pek a si zo' a ti. A sim duhsan mi cu a fiang zet : ' Ka hnen ah thuthangtha sim theinak canvo tha cu pek a si zo. Lungawinak thuthangtha cu sim dingah mawhphurhnak pek ka si zo. Paul ih rawngbawlnak ahhin Lalpai zanriah peknak le kilkhawmnak le kawhhran hnatuannak ah a tul dang hnatuan pawl khal a tel a si ticu zianghman rinhlelh ding a um lo. Asinan, hi tawkah a hleice ih kan hmuhmi cu thuthang hmun tampi ah a sim bangin a hnatuan tlangpi le a khaikhawm tu bik cu thuthangtha sim, Pathian palai tuan, le Pathian thuthangtha cu a tluse mi leitlun ah phuansuah nak a si. Hmundang ah hitin a sim,' Khrih in tihnim dingah i thlah lo ih, thuthangtha sim dingah i thlah sawn a si' a ti ( 1 Kor.1:17).\nPaul in kawhhran ih puithiam tuan dinghi a fak zetnak ka hmu dah lo. Thuthlungthar sungih cakuat pawl sungah maw, a tirhmi tlaih tuahnak sungah maw cuvek thu an simna hmun ding a um lo. 'Pathian in kawhhan sungah a hmaisa in dungthluntu a rak ret ih cui hnu ah puithiam pawl in an sang tiah khui tawk hman ah nganmi hmuh ding a um lo! (1 Kor.12:28). Pastor cakuat (Kawhhran rawngbawldan thu thawn peh aw in cakuat pawl sung khal ah cuvek an ngan nak kan hmu dah lo. Cuti a si loin himi cakuat pawl ihsin kan hmuh thei mi sawn cu> 'Pathian in a thu cu thuthangtha simnak sung ihsin a langter'; 'Thuthantha sim dingah hriak thihmi ka si'; Mawhphurhnak pekmi thu sim tu ka si'; Cuticun kei mah sung ihsin thuthangtha cu famkim zet in theihter a si ding' (Tit.1:3; 2Tim.1:22 ; 1Tim.2:7; 2Tim.4:17). Cui tlun ah a rualpa Timothy hnen ah kawhhran ah mawhphurhnak cu pe ta in thu a cah mi cu, 'Thuthangtha phuang aw' ti a si (2 Tim.4:2). A tawizawngin, Paul in a sim duhmi cu khristian rawngbawl tu cu zo an si ih ziangvek mawhphurhnak an nei khal a sile a hmaisa le a thupi bik ih an hnatuan pawimah bik ih an ret ringring dingmi cu thuthangtha phuansuah le Pathiah ih palai vek in a thu cu darhziai ter tu si ding a si.\nCutin, biak innah thawinak pe tu puithiam rawngbawlnak cu kan pom duh loih kan hnawn lai ahhin khatlam ah a luar tuk tiang feh loin, Khrih ih Puithiam hnatuannak pawl hi zianghman siar loin kan um pang la nak dingah ralring uhsi. Khatlam lawngah hla tuk kan feh cak tuk pang ahcun tihphannak ding dinhmun tiang kan thleng thei.Roman pawl in biak inn ah puithian hnatuan nak an neih mi ziangtluk in kan duh lo khal a si le Khrih ih Puithiam sang tuannak bi kan theih sual lo dingah kawhhran rawngbawlnak hnatuan pawl hi thaten kantheih a tul. Kawhhran sung ahhin khatlam ah milem biaknak bangin thil um lo pi puithiam hnatuannak ah hngat awknak a um ih, khatlam ah zianhman dan le dun thiltha thawn kaihhruai awknak a um. Curuangah, hivek puithiam hnatuannak pawl hi Paul in a thinlung sungih um a simsuak mi a silo ti cu a fiang a si.\na. A hmaiabikah, kawhhran rawngbawlnak dinhmun pawl hi thuthiang ih zirhmi a sinak pawl kan zoh hmaisa ding. Ka lo simmi lakah zianghman theihfiang thei lo ding a um lo. Timothy le Titus hnen ih cakuat pawl kha nangmah te siar aw la khua ruat hnik. Hi cakuat pawl hin kawhhran ih rawngbawlnak dinhmun thu pawl an sim lo ahcun a sung um thu pawl hin zianghman san an nei lo a si ding tiah ka ruat. Minung hleihnih thuthen thiam, thleidan nei lo le duh bul nei lo na hmuh thei a si le Thuthlungthar pakhat cio pe hai aw la, thaten toter hai aw la himi thusutnak pawl hi sang ter hai hnik aw: 'Khristian kawhhran ih rawngbawlnak dinhmun awl hi thuthiang vek a si maw? An lo sannak dingcu ruahhar ding a um lo.\nb. A pahnihnak ah kan ruat tlang dingmi cu, khristian rawngbawl nak hi Pahan in fimthiazet in khua a rak khan mi a sile ih a tumtahmi le a duhmi a tuahsuak nak dingah a hman rua a si, ti a si. Cuticun, Patian in a mile fa pawl duhdawtnak hnuai ah an than len thei nak dingah a rawngbawl tu pawl hmang in a duhmi a tuah suak ringring. Cuticun, misual pawl ansual theihter nak dingah le zumtu pawl hma an sawn thei nak dingah Pathian in a rawngbawl tu pawl hmangin hna a tuan. Zumtu pawl duhdawtnak ih thuam aw in an nun nak dingah khua a khan sak. Kan Pathian cu ziangkim ah fel le famim ih hnatuan tu a siih, a tul mi manrua hmangih hnatuan mi khal a si. Asinan, a milai pawl cu daiziar to men in Pathian huham cahnak thawn ziankim a tuahsuak thluh asi tiah ruat ding kan silo. A rawng bawl dingih pum a pe tu pawl hmangih catbanglo thuthangtha simnak, Lalpai zanriah kil khawm nak, khawmnak hmun ah thu le hla thawn kaihhruai awknak, le nitin nun ah khristian nun pitling lam pan thei dingah kaihhruai awk nak pawl hi a fa le pawl a kaihhruainak ih a hman mi a hmanrua an si.\nc. Cun, rawngbawlnak hi upattlak mi canvo tha a si tin kanthinlung ah ciangkeng ringring uhsi. Siangpahrang palai tuan cu duh um zet hnatuan a si; cuvek hnatuan tu pawl cu ramsung minung pawl ih upat an hlawh, mi ropi rinsan tlak tiah kawh an si. Trafalgar le Waterloo ral nehnak thuthang le leiltung ralpi nahnak thuthangtha aupi ding cu duh um zet le cak um zet a si. Asinan, cu hmuahhmuah hnak in siangpahrang hmuahhmuah ih siangpahrang ih palai siin a kumkhua ih minung siatsuah tu ral nehnak, kalvari tlang parih nehnak thuthangtha aupi nak cu a ropi sawn in ziangtluk duh um le cak um saw a si! Cuvek lal riantu siin, kan phuansuahmi le kan hnatuannak ih rak cu a kumkhua daih in Pathian in thlawsuah a pe ding ti thei cia in-hi vek palai thuannak cu canvo tha ngai a si. Hi leitlun hnatuan tu pawl cun a siat thie mi lukhum hrangah hna antuan bang rero men ding, asinan Khrih dunghlun tu pawl cun a siat thei lomi lukhum hrangah hnatuan tu pawl an si. Khristian rawngbawl tu pawl hmuhsuam nautan an tuarnak ramtluk in ram dinhmun si a um lo. Malakhi ah hitin ngan a si: "Ka thu nan ngai lo ruangah, thu ka duah dingih Israel mi pawl in an lo hmuhsuam ding; ka minung pawl thu nan zirh tikah thleidan nei in nan zirh a si" (Mal.2:9). Cuti a si laiah, mi in an ngaisang maw ngai sang lo maw, rinum zet in rawngbawlnak cu upattlak zet a si. Kum sawmkua le kumruk a si mi, missionary pa pakhat cuna thihzawngih a ihkhun par in hitin a sim: 'Mi pakhat in a nun sungah thil tha bik a tuah thei mi cu thuthangtha sim a si' a ti.\nSawmnak tawite ka sim ah thudangah ka feh vivo ding. Ka lo sawm mi cu hitin a si; kan zaten Khrih ih rawngbawl tu pawl hrangah thlacam nak in Pathian hnen ah dil sak ringring uhsi, an innlam le an rawngbawlnak ah a famkim bik le a tha bikn an uan thei nak dingah, zumnak ah cak in thianghlim nun ih nung dingah, zumtu pawl an kaihruai nak ah an mai nun le an zirhnak ah sawisel dingum lo ten, zum lo tu pawl hnan ah thuthangtha an sim tik khal ah tlamtling ten an sim thei nak dingah thlacam sak ringringuhsi (1Tim.4:16).\nAw, kawhhran ih rawngbawl nak hi upattlak zet, Pathian ih hman tangkai zet mi, thuthiang in a zirhmi vek a si ih cawisan ding a si rualrual in ningnat thlak zet le riahsiatthlak zet nak a um a si! Thuthennak ni ih thuthen dingmi thlarau pawl kilkhawi tu kan si (Heb.13:17). Kan mai fel love daithlan ruangah thlarau pawl an hloral a si ahcun an thisen mawh cu kan kut par ah a tla ding a si. Biak inn ih khawm awknak, Lalpai zanriah kil khawm nak, nitin nun khawsak nak ih thuam awknak, kawhhran hnatuannak ah a mawi zawng ih tel kimnak, tisa hrisel nak le taksa hman awk dan le sumsawn hman dan, lenitin thanlen dan pawl lawng hi kan zirh awk siseh la cu kan mawhphurhnak hi a zang zet ding. Asinan,hi pawl lawng hi a si lo. Kan Lalpai thuthangtha cu kan phuansuah ringring a tul ih, ziangkim hlawknakhmuahhmuah cu kan mai hranga lawngah ret men lo in, Pathian thu zirhnak cu kanau suahpi ringring a tul. Milai tisa duhnak diriam ter ding kan tumtahmi a si loih an tisa duh lo zawng Pathian thutak lam ah kan kaihruai a tul sawn a si. Thutak hnak ih tamdeuh mw a mal deuh maw mi kan sim a si ahcun mi thlarau siatnakah kan hruai ih hlohnak ah kanthlen hai ding a si. Thihnak le nunnak cu thuthangtha sim tuih tongkam ah a um. 'Thuthangtha ka phuansuah lo ahcun, camsiat mi ka si' (1Kor.9:16).\nVawikhat in ka sim sal ding, kan hrangthla in camsuk uh. zosaw hivek hna tuan dingah a famkim a um? Tuihlan reipi ih an rak sim theu mi hi na thei ding: 'Thuthangtha sim tu pawl tluk in thlarau dinhmun tihnung ih a dingmi an um lo'. Kan nun ah sawisel hak le mawhsiat nak cu awlten hmuh theih a si. Leiltlun hmanrua neihmi kannei. Kan nih khal nan mah vek in tisa hiarnak thawn a nung mi kan si ih cau le bah thei lomi kan si lo. Hitin ih kan zuam rero nak hrangah hin thla in cam sak uh, cuticun kan kawhhran pawl hin buainak a phunphun lakah Bishop, Pastor, Kawhhran Upa, le Evangelist tla an tlasam lo dingih rawngbawl tu pawl cu zumnak ah dik le cak zet in, kiosa tluk in raltha in, rul bangin fim in laileng bangin nunnem in kawhhran milai pawl an rian thei ding a si (Mth.10:16). Zangfahnak cu phuansuah dingah ka hnen ah pek a si zo titu pa in hmun dngah, "Lalpai thuthangtha cu nan lak ah a karhzai bang tukin midang hnen khal ah a karhzai vivio nak dingah le sunlawinak thawn an cohlan nak dingah thla in cam suk uh. Lalpai thuthangtha cu mi hmuahhmuah in an sum lo ruangah mi tha lo le mi siava pawl lak ihsin Pahian in in runsuak nak dingah thla in cam sak uh" (2The. 3:1,2).\n3) A pathumnak ah, Paul in a phuansuahmi thu ka ziangtin a sim ti kan ruat tlang hrih ding. 'Ruahban lomi Khrih ih lennak' tiah a ti. Tarsus lamzin parih a piangthar mi Paul khan, a dungthlun tu pawl ih a aupi rero mi Khrih si loin midang a rian a si dingti ah ruat ding a um lo. Khrih ih thisen ruangah a mai nunah daihnak a ngah vek in khroh thu kha a phuang suk ding ti ah kan sim ngam. A tikcu la caan kha leitlun milai thatnak men ah a khawhral dah lo: 'Minung felnak, thatnak, ngil neihnak, thiltha tuahnak, sakhua mi sinak pawl hi a thutlangpi a si dah lo. Asinan, a ruhrng rawt in mimal tin le innsang tin ih buainak hrampi sual nathrik thu ihsin a thawk, milai dinhmun cu ruahsan din um loih se linglet thluh zo sinak, leitlun hin tidam tu a mamawhnak, le Khrih cu cui leitlun selinglet thluh zo tidam tu umsun a si thu pawl a sim.\nCuruangah Paul in Khrih thuthangtha cu Gentle pawl hnen ah le a thlen nak hmunkip ih milai pawlhnen ah a phuangsuak a si ti kanhmu. Atioch, Lystra, Philipi, Athens Korin, Ehesus le khui tawk hmun khal ah; Greek mile Rome khua mi pawl hnen ah, cathiam le cathiam lo pawl hnen ah, mi farah le milian pawl hnen ah- a simmi thu cu, Jesu le a nunnak, Jesu le a thihnak, Jesu le a thawhsalnak, Jesu le a zumtu pawl hi ziangtik laikhal ah a thutlangpi a si ringring. A thusim ngai tu pawl zir in a phunphun in a sim nan, a thu simmi ih a sungril cu thinglamtah par ih khenbet mi Khrih ah a hngat aw ringring.\nAsinan, tui kan thuhmahruai ih kan hman mi ahhin danglam deuh ih simsuah mi a nei: 'Ruahban lo Khrih ih lennak' a ti. Hi hi Khrih hnenah duhdawtnak, zangfahnak le thatnak leiba ti cawk lokan nei a si ti a thei tu ih tongkam a si. St. Paul hi thinlung pahnih ah then aw in thu simhmang a si lo.Damusca lamzin, Judah ih in, Ananas ih a va hruai lai, a mit kha engin a sunthluk lai, le thihnak hnar ihsin nunnak ahmuhsuaknak pawlkha a theihhngilh dah lo. A thilrak ton dahmi pawlhi a mit thlam ah an lang ringring ih 'zangfahnak cu phuansuah dingah ka hnenah pek a si zo' ti menah lungawi tawk loin ' ruahban lo Khrih ih lennak' tiah thuthangtha acomi kha asim.\nCuti a sile,'ruahbanlo Khrih ih lennak' a ti tiakah Paul hin ziang a simduh a si pei? Hihi simfiang harzet thusutnak a si. Khrih ah milai thlarau ih mamawh mi letulmi pawlcu a fasmkimthluh ih cui Khrih ah a famkimmi cu 'Ruahban lo Khrih ih lemnak'\na timi asi. Ziang a sim duh khal va sisehla a mai ruahnak le hmuhnak ah Khrih cu minung ruahnakih theih ban lo a si ti a thei fiang. A simmihi a mai ruahnak sim vek a bang ding nan Pathian a sung ihsin Khrih zumtu pawl hnenih a sim suak mihi kan hrangah a tuknak lethatnak a nei a si ti theihfiangnak thawn asim duhsan pawl,kan hrangah hlawknak a um\nding tiah ka ruahmi pawlka run tarlang ding. Cule kan theih ribngring dingmi a um, Paulih san lai, tui hlkan kkum thawnghnih zikte rei ah zumtu milai pawlin Lhrih ah ruahban lo lennak an rak mamawh vekin tulai kan mai san milai pawlkhalin kan mamawh thotho asi. Tu khalah Khrih ah ruahban lolennak cu a duhtu pawlhrang ahcun a umringring a si. Cucu zokhalasualsirin a mah a zumtu pawlhmuahhmuah hrangih neihmi rothill a si. Cu pawlcu ziang vek an si ti ka run tarlanfg ding.\na. A pakhatnakah, Khrih ah milai ruahban lo lennak aum asi ti na ruahnak sungah ret phawt aw. Khrih a mah pakhat ahhin a famkim minung le a fimmi Pathian, mizia pahnih kkawm aw mi hi kan theih ban lomi a si. Cucu vanlam thu a si ih kan theifiang thluh thei lo. Thuthuh rukkmi a sinan a sinak vekin zumtu pawlhnenah theihter asi tikah hnangamnakngaingai a si. Cin nei loin a duhdawtnak, a zawnruahnak, le a huham cahnak cu in rundam,tui nun ah a lang. Cun khatlam ah Pathian sinak lawng kha rak nei sehla (Tihzannak thawn ka simmi asi) kan sual ruangih kan tuarnak pawl in tuaarsak thei lo ding, kan mah vekin thlemnakpawla tuar lo ding (Heb.4:15;2:18).A Pathian sinakin in rundam dingah huham cahnak a nei;a mailai sinakin a mah cu kan lu asi, kan aiawh le kan rualpi tha a si thei nak a si. Thinlung ruahnak taktaknei lo tu pawlcun ziangvek zirhnakpakhatkhaat thawn in eltummen ding, asinan, thinlung takih a ruattu zumtu pawlcun Khrih milai a rungcannakih a mizia pahnih neihmi hi Pathian huham cahnakih thilmak pakhat a si ti theihhngilh hlah uhsi. Kan lal Jesu cu pathian le Minung a sinak hi thutak roipi asi.\nb. Cun aneta pakhat leh ah, na thinlung sungah Khrih ih leitlun nun, athihnak, le a thawhsalnakih hnatuan sauk mi ropi pawlhi theihhngilh hlah uhsi. A Pa in hnatuan a pekmihmuahhm,uah cu a tuah famkimthluh ( Jn.17:4)-leitlun hrangih sualthawinak, Pathian le milai karlakih remnakhnatuan, tlennak, pathian lungawi ternak hna, le misual pwl hrangih aizawhnak hna pawlcu atuah famkim zo. A hrekkhat pawlin hi pawl hi milai phuahcawp zirhnak a si tiah an ruat.Asinan,Thuthiang vekin zianghman el theinak an nei lo ding.\nc. Cun a dang pakhat leh ah, Pathian kut vorhlam kap ah Khrih a um ti thu hin milai ruahban lo thil a um a si ti a langter. Amah cu kan Palai, kan Thureltu, kan Puithiam sang , kan aiawhtu, kan Tu khal tha, kan Pastor, kan sibawi, kan ralbawi, kan Siangpahrang, kan lal, kan Lu(Hotu), kan Hmaihruaitu, kan U, kan thlarua Mopa a si. Hivek pawlhi sakhua nak thu zianghman theihnak a nei lo tu pawlhrangah cun man nei lo le tongkam menmen pawl an si ding. Asinan, Pathian Fapa Jesu Khrih zumnak ih nungin Pathian lalram a hawltu pawl hrangah cun Khrih ih dinhmun le umnak le hmin pawl hi san le maan nei tuk an si.\nd. Thuthaing sungah Jesui hmin nganmi pawlhi zumtu pawlhrangahn milai ruahban in a lennak pawllangter tu an si. Baibal tha ten a siar tu pawl cun nan theih vekin, Jesui hmin Thuthiangin a nganmi pawl cu a tam tukih malte fang ti lo cu ngan cawk a si lo ding.Pathian Tu fano, Nunnak sang, Nunnak Cerhti, leitlun Eng, Sangka, Lamzin, Grape Kung, Lungpi, le a dang hmin a phunphun a hman mi pawl hin san an neih thluh ruangah tha ten ruat tlak zet a si. Hmin pakhat cio in ziang an sim duhsan ti thei dingin tha ten zir hnik aw. Pawisat nei lo le leitlun mi ppawlhrang ahcun hi hmin pawlle hi tongfang satliah le ziang hman man le san nei lo an si. Asinan, a takih Khrih thawn pehzawmnaka nei tu pawl hrangah cun Jesui hmin pawlhin zumtui nitin nunah a takin san an neih zia a lang doing.\nA neta bikah, Khrih ih mizia, sinak, a duhnak le a tumtahmi, Tghuthl;ungthar ih asimmi pawlhi na thinlung sungah ret ah. Amah ahcun zangfahnak, duhdawtnak, le ruahban lo xzawnruahnak pawl a um asi; miali sualnak cu ngaidam singah,thianter dingah le a sual biktiang hman rundam dingah huham cahnak ti cawk loamnei a si. A hnenah sual sirnakthawn a ra tu hmuahhmuah hrangah ruahban lokhawpin mi rundamduhnaka nei a si. Milai mizia tha lo l e thinlung sualbikpawlghmnan thleng sak thei nakruahban lohuham cahnak a nei. A ca\_k lole a tawntai bik zumtu hman kha himdam ten vanramtiang hruai suak thei nak duingah milai ruahban lo in thinsau nak lethilti theinak a nei. A minung pawl nittin nunah an tonmi sunglamle lebnglam ralpawl neh thei dingah huham cahnak a pe thei ih milai ruahban lo cahnak a nei a si; leitlunah mi hnawn m,i lemi in zianghman ah an siar lo mi mi farah leharsatnak a nei tu pawl an riahsiat nak le an harsatnak ihsin run suak thei dingah leh tidam thei dingah milai ruahban lo zangfahnak le thilti thei nak a nei. Cun a ratsal tikah a mah zumtu pawl hnenah mi lai ruahban lo cawimawip nak pek ding a neip a si. Khrih ih lennak pawl hi zo in saw cuai a thlai thei?. Leitlun fa le pawl cun hi pawl hi zianghman ah siar loin an dung an tun men ding,asinan a thlarau hrangah thutak zetih a ruat tu pai hrangah cun milai ruahban lo in Khrih ih lennak pawl hi man khung ngaingai an si ' Khrih in mile sa pawl hrangah a retmi lennak hnakin leitlun ah lennak dang zianghman a um lo" tiah an ti leh ding.\nHi lennal pawl ih thatnak cu milai in hmuahsuak leh theih thluh cawk an si lo. Mibnung ruahnak cun duhnak thawn a hawl rero theu ding nan, Khrih ih lennak ih a thuk zia lea ropit zia pawlhi theih suak thluh a si dah lo ding. Hihi ti a luang rero nan a kang thei dah lo mi vek a si. Kum 6000 lenglo ihsin Ni cu vanah a sa ringring ih tutiang leitlun pumi ah eng le khawhlum cu a suah ter ringring vek a si. Leitlunah ni bawm tu ding zianghman sersiammmi a umlo nan a kumkhua in eng le a hlumnak cu leitlun hrangah a suah ter ringring vek khi a si. Sersiam thawk ihsin sankhat hnu sankhta mi farah le milian ti um loin thatnak lawnglawng in tuah sak ringring a si. Cucun Khrih cu leiltun hrangah diknak ni eng a si ringring nak a langter (Mal.4:2). Minung thawngza siar awk lo hi a thlazap nak hnuai ah hnangam zetin an nungih hnangam zeti9n an thi. Minung siar cawk lo in a hnen ihsin duhdawtnak, zangfahnak,daihnak, thazaang le bawmnak an hmuh tikah a hnenah ziangkim a famkim zia an hmu suak. Asinan, cu pawlhman in Khrih ah Pathian in milai pawlhrangah a rak remruat mi cu an thei thiam thluh thei hrih lo a si tiah ka ruat. Khrih ih lennak hrek tluk hman an thei hrih loding! St. Paulin 'Ruahban lolennak' a timi hi a dik asi.\nHi thu ka tawpter hlanah a tak nunram ih kan lak dingmi thilpathumka run tarlang ding. Theih awlnak dingah thusutnak vekin ka ngan dingih ka ca siartu hmuahhmuah in tha ten an ngaihtuah ih thusutnakcu an saan cioding ka duh.\n1. Apakhatnak ah, nangmah le nangmah ziangtin na ruat aw? St. Paul kha a mah le amah ziangtin a ruat aw ti mi cu na hmu zo. Asile, na thinlung sungah nangmah le nangmah ziangtin na ruat aw? Na sinak thutak na thei awhrih maw? Pathian mit hmuh ah ziangfvekna si, mizualpumhlum na sinakpawlna thei aw hrih maw?\nTulai sanah fimthiamnakhrangih au le khuannak cu a tawpdah lo ding. Thiehlonak le theihsualnak cu leitlunah a khat. Culakah, mahlemah theih awk lo nak hi mizapi lakah a um a si ti cu ringngam mei aw. Milai cun leitlun fimthiamnak ah SArts,Science le Politics lam ah thiamsang zet hman sehla amai milai thinlung sualzia leh Pathian hmaiah ziangvek ka si ticu athei aw lo thei.\nmah le mah theihawknak cu vanram lamzin ah kekar hmaisa bik asi ti thei aw. Pathian ih famkimnak sim cawk lo, le kan mai famkimlonak sim cawklopawl theihnak, kan tuah sualmi le kan tuah lo sual pawl , kaan mizia sual pawl thei ih kan sinak vekin kanmah le kanmah parah ruahnak dik kan neinhnak hi kan sakhua nak ah (ABC) a hramthawknak a si.Kan siunglam ah eng kan neih tam poh le kan mai sinak sualnak pawl cu kan thei fiang aw deuhdeuh dingih lkan thinlung hnuai a dawr sinsin ding. Cuticun, mi tampiiih hnawnmi Thuthangtha cu a man kan thei deuhdeuh dibng, Amah le amah a tuannak ah le anitin nunah a that lonak le atlamtlin lonak a thei aw tu cu Pathian hmaiah Khrihtian tha bik asi thei. Pathian in inhmuh vekin mah le mah theih awknakhi zumtu pawlih theih awknak dih a si. Asinan, sunzan ti loin "lalpa, ka hnenah rung lang aw" tiah thla kan camlo ahcun cuvektheih awknak dik cu an nei thei lo0men ding. nangmah lke angmmah ziangtin na ruat aw?\n2. A pahnihnakah, Khrih ih rawngbawltu pawlhi ziangtin na ruat? Mi pakhatkhatin\nhi thusutnakhi thinlung thiang ten a saan a si ahcun a saannak cu a mai thinlu tu a si ding.\nMi zee, tisa mi, umhmun hnget lo kawhhran upa,in kiltu itthat men le rin umlo tu khalpai thu kha kalosut mi a si lo. Cuvek si loin, Khrih ih rawngbawltu rin um, thinlung thiang zetihn sual thu lailang ngam tu, sualthu simngaml tu, na sia tha theihnak lokhawng dupdo tui thu khakalosutmiasi sawn. Ziangtin ka thusutnakna sang ding ti ruat tha hnik. Tulaiminung pawlin an duh mi cu nl zuahzoih thu simtu an sualnal pawlthei lobangih umsan men thei tu, an porh awknak le an hngalnakpawl cu thei lo bangih umsan men lawng hman si lo in an sunglamah hma hnai ih a khatmi cu "Na dam, na dam" va ti thei tu, an leitlun fimthiamnakle theihnak va hlirso thiamtu, zoiangtik hmanah an zingzak ko an sinak taktak a thangphawk dah lo tu, ara thleng lai dingmi thuthennak pawla sim dah lo tu thu sim tu pawlhi anb duh. Ahab in Eliah kha ahmuh tikah, "Aize! ka ralpa, kan tong aw lala mawsi?" tiah a ti (I Siang 21:20). Micaiah a um ti thu Ahab an simtikah Ahab cu tapin a au suakih "Amah cu ka hua,ziangah tile amah cun ka hrangah thutha a sim dah lo, thusia lawnglawng a simtheu" tiah a ti (I SIang .22:8). Aze! tulai san ahhin Ahab vekmilai tampi an umcu e!. An duhzawng rawngbawltu cu an duhzawng ih thu sism thiam tu, an huat zawng thu a simdah lotu, Biakin tohkkham ah to rem lokhawp in a tuah dah lo tu,biakin ihsin mithmaisia thawn inlam a pan ter dah lo tu,an sualnak cu an thinlung sungah thup hlenhlen cingin lungawi suamso cingin khawm tiak ah cibai buk ter ringring tu le khawmtiak tinten an mai sinak cu zianghman hnaihnawlnalumloten lungawi siamsoin inlam a pan ter ringring tu, cuvek rawngbawl tu cu an duhzawng a si. Aw,Thuthlungthun ih kamsang pawlkha tuisan ah rawng in rung bawl sak hai sehla ava tha zik em! nangteh zianveksaw na si? Aw, in sum aw,Pathian hmaiah ziangvekna si ti a lo sim tu cu na rualpi tha bik asi! Buiak in ah Khrih thutak a puang tu pawlhuat an hlawh ih zianghman thutaksimthei lo khawpin anum tikah thiltha longaingai hmuhternak asi(Isai.29:21). Kamsang ih ralrin peknak kan hmuhmi cu; siangpahrang Amaziah cun a ral nehnak ihsin milem pawla raklakih pathian thinhengnak kha kamsangin Amaziah hnenah a sim tikah siangpahrang cun "tong nawn hlah, cu lole ka lo that ding" tiah a ti.Asinan, lamsang cun "hitin thil na tuah ih ka thi simmi tlana ngai lo ruangah nangmah siatsuah dsing cu Pathian in a relcat zoasi " tiah a si(II San.25:16).\n3. A pathumnakah, Khrih amah hi ziangtin na ruat?\nNa mithmuh ah a tumzet in maw,a te zet in na hmu? Na khawkhannak ah a mah cu a pakhatnak ah na ret maw, a paziatnak ah na ret theu? Khrih cu a kawhhran,rawngbawl tu pawldungah maw hmaiah na ret? Na thinlung le na ruahnakin ziamngtin na hmu? bna nitin nun hrang khua na khan tikah Khrih cu na lal a si vekin na rawng ringring maw ? hi pzawlhi thusutnak tampi lakah malte lawng an si.Ngaidamnak,daihnak, thinlung cawlhhahdamnak ,thih le hloh ah ruahsannak le vanram kan ruahsannak pawlhi tui thusutnakpawl kan san dan ah aa lang ding. Khrih theih cu kumkhaw nunnak asi. Khrih thawn peh zawm awkna nei locu Pathian thawn peh zawm awkna nei lo a si. Zokhal Pathian fapa a nei tu cu kumkhaw nunnak a nei ih zokhalPathian fapa a nei lotu cun nunnaka nei lo"(Jn.5:12).Leitlun fimthiamnak ih hngat aw tu pawl,theihnak, suangtuahnak, ruahnak le santhar thiamnak ah a hngat aw tu pawlcun ziangvek thu khal an simmei dingih leitlunah an ruah mi tuah pitlin thei dingah ziang khal an simdingih ziang khalan tuah ding. Asinan, milai tluksiatnak cu an reltelloih an tumtahnak ah Krhih an telh lo a si ahcun a tawpnakah an hnatuanpawlcu an tuanlak a si ti an thei aw leh ding.Mi hmuahhmuah thinlung sungah nathrik tha loa ummih cuoi nathrih tha lo cun an tumtahnak le an khawkhannak hmuahhmuah cu thatlonak ah a hruai kawi,cui nat hrik cu sualasi. Aew, leitlun fimnakin milai mizia remthat a tumtu pawl hin Thuthangtha ih simmian telh loahcun milai mizia ih sualnak le hmantlak lonak pawl lawng a tawpnak ah an hmu suak ding.Leitlunah sualnathrik,thlarau pulhhri a lengih cui nathrikcu jkhui tawk tidai hman in a tithiang thei lo,suak thawinak tinung a luang mi siar lo, cui tinung cu thingkhros parih khenbetmni Khrih hnaksung ihsin a suak mi tinung a si.\nCuhmuahhmuah tlunah, milai porh awknak cu khui tawkah a thum aw? Pathian siathlawh mi ropi pakhat pai'n a simbangin," kan zaten kan hrekkhat tluk lawng a thangharhmi kan si. Khrihtian lakah mi tha bik pa hmanin Khrih ih sinak mal takte lawng a thei. Amah ah zumnak kan theih hnu hm,anah kan rundamtui' sinakhi malte lawng kan thei lai a si. Tu ahcun thlalang sung ihsin fiah lo zet in kan hmu amah ah ruahban lo lennak aummi pawlcu kan hmu fiang thei lo. Anah bangnakthawn kan thawhsaltikah famkimnak thawn kan tuam aw dingih tuihlanah malte lawng kan rak thei ih malte lawng kan rak duhdawet asi ti kan thei leh ding. Amah cu kan nitin nunah thazetin thei sinsin dingah le amah thawn tu hnakin neihniam aw sinsin ih pawlkawm aw in nuntum cio uhsi. Cuti ih kan nun a si ahcun leitlun puithoiam hlan awknak kan mamawh loding.Ziangkim kan nei ih thildang zianghman a tulnawn loin kan thei aw ding. Khrih kahrangah khos parah a thihnak,pathian kut vorhlam kapah to in ka hrangah thu a simnak, zumnak in Khrih ka thinlung sungah a cennak, Khrih a ratsaltikah a minung pawlalaksohnak ding, ziang tikhmanah then awk sal ti um loih a kumkhuakan innpi ah kan ton khawm awknak ding- hihmuahhmuah ahin Khrih cu kan hrangah a tawk ih a famkim a si. Khrih ka neihnak in karuahban lomi lennakkeimah ah ka nei a si. Unau, tu ah Khrih na zumnak ruangih na co mi le na theih mi Khrih ih lennak kha Khrih thawn nan um kumkhua tikah tu hankih fiang in Khrih ah ruahban lo lennak cu na hmu fiang leh ding.


Chin Mino Pawlin Central Chin Pawlpi Hnuaiih Department Um Ding Ngen - Chinland Today Media\nChin Mino Pawlin Central Chin Pawlpi Hnuaiih Department Um Ding Ngen\nJuly 29, 2014 1:46 pm·0 comments\nSalai C Lian Tahan:\nJuly 27, 2014 simlam nazi 2:00 ah Central Chin Pawlpi le Chin Mino pawl cu kan miphun hrang ziangvek in ke kan kar a sile kan cak thei ding timi ruahsannak thawn Tahan, Immanuel Biak inn ah tonawk thurel tlangan an nei tiah thu kan dong. Hi thurel tonkhawmawknak ah Kalay Kabaw kiangkap ih um Chin mino 30 lenglo suak khawm in thurelnak an neiih Dr. Than Bil Luai le Sayakyi Dor Ro Thang (Aakhuai) pawl khalin an tel pi.\nTui tum ih lairelnak hi a liamcia kan dung ih, Lairawn Chin mino pawl Youth Center ih tonawk khawmnak ihsin thusuak mi; Central Chin Pawlpi hnenih Department pakhat vek ih din sak dingih ngennak an neih mi thuthawi pehpar mi a si. A suak khawmtu Lairawn Chin Mino pawl lak ihsin Salai Sen Ro Sang cun “hih kalay kabaw ih um mi kan Chin mino pawl pehtlaih awknak a mal tik ah thanso ding zat kan thang so thei lo tiah” thuhmaihruai simnak a nei.\nSalai Van Thawng Thang (FPTP Hotu & LZP Central Secretary) khal cun “Kan Chin mino pawl pakhat le pakhat thinlung hmuh awknak, Miphun ai awh in mipakhat ding uh tivek ih in ti caan khal ah zo kan hril ding timi ah kan vaivuan thu le, kan Chin Mino in Organization pakhat kan tul thu” a sim. Salai Lal Sawi Ceu khal in “Chin pawlpi cu hmuntin ah kan ding vek nan, khawkhat le khawkhat kan theih awk lo tik ah kan Chin miphun thansonak ding karbak in phit” a si a ti. Cun Salai Cyrus khal cun “Pengdang pawl kan zoh vivo sehla Mino Organize tu pakhat cio an nei theh zo ih, ram khelhnak thuthawn siseh international level rori ih cangvang theitu Pawlkom pakhat kan tul thu” a sim.\nSalai C.Lian khal in “Chin Pawlpi a ding ko nan siat ni that ni ah duhthusam ih kan hawlawk thei lo thu le, Nu le Pa pawl ih kan fa le kan tlah siang lo thu, cun ziangkim ah mino rori ih cangvaih a tul thu pawl” simrelnak a nei. Central Chin pawlpi lam ihsi khalin mino pawl hnenah thusuhnak le thuruah ronnak tampi a neiih mino pawl department khat vekih din ding lam hoi in thuhla a fehpi tuk in a lang lo. Asinan hi thutluknak pawl cu Chin Pawlpi EC lairelnak ah relsal a si ding ih cumi ih thutluknak vekin feh a si ding tiah Central Chin Pawlpi Vice President Pa Fung Nei Zam cun a sim.\nThuron upa lak ihsin Dr. Than Bill Luai cun, Mizoram Y.M.A pawl ih tuahtuannak pawl tahthimnak ah la in le, Central Chin Pawlpi hnuaiih Mino Department lawng silo in, Women Department tiang a tul thu, Organize thiamtu, kaihruaiawknak zirhtu kan tlaksam thu pawl relfiahnak a nei. Sayakyi Dar Ro Thang khal in, Yangon Falam pawlpi le Mino din thu ih a ton mi, an rak buai dan le lehhnu ih Falam Pawlpi Yangon pawl ih an siarawknak pawl cu tahthimnak lak in Mino Department kan tlaksam thu le, Chin Pawlpi hin Siatni that ni lawng siloin Register tuah mi hmang tangkai ih ram le miphun hrang hna a tuan vivo theinak ding a duhthusam paw simrelnak a nei.\nThla 4 Sungah Inn Thar 27 Falam Ah Sak


Inn Sak - Chinland Today Media\nAugust 20, 2012 11:41 pm·0 comments\nBible Siar Ding: Hebru 3:1-6\nInn hmuahhmuah cu mi pakhatkhat ih sakmi a si; asinain ziang hmuahhmuah a saktu cu Pathian a si.\nScientist pawl in DNA cu nunnak ih innsaknak a si an ti, ziangruangahtile cumi in mi pakhat cio ih nunnak ruangzingmi pianhmang a umter vingvo ruangah a si! (DNA:blueprint for living being)\nKawhhran pakhat ih Biakinn dinsuahnak ah a telmi thilri pawl thu kan ruah tikah, thing, lungto, asilole tlakrawh (bricks) tivek … pawl hmangih sakmi innpi a si ti kan hmu thei. Sikhalsehla, Pathian in A Kawhhran – A Inn – cu Amah a theitu, a zumtu le a rinsantu a minung pawl hmangin a sak a si, lungto le tlakrawh pawl thawn a si lo. Amah in tikcu caan pakhat ah mi pakhat a saktuah ih A Innsang cu ttong tinkim, nunphung tinkim le miphun tinkim ti’n a karhzaiter vingvo.\nHebru cangantu in zumtu Christian pawl cu Pathian ih innsang kan si a ti. Kawhhran cu A Fapa Jesuh Khrih thawngin a sakmi Inn a si. Anih cun pehzom vingvo in A Inn cu Jesuh Khrih thawngin a sak pehzom hrih ding, hih leitlun caan a cem ih Khrih cu A minung pawl hruai dingih a rung ttumlai hlan lo catbaang loin a sak ding a si.\nZumtu mi piangthar kannih pawl hi Pathian innsang ah kanmah le kan umnak hmun ciar latu ding kan si. In Rundamtu kan Bawipa ni nikhat ni ah kanmah hruai dingih a rat saal lai hlan lo zumnak hngetkhoh nei in thinsau le rin-umzet in hngak ding kan si.\nBawipa Pathian, Na innsang ah tel dingin sak dingih i hril ruangah ka lungawi. Nangmah lo sunloihtu si dingin in bawm aw, Na kawhhran famkim ih na sak ni tiang thinsauzet ih hngaktu si thei dingin.\nPathian innsang ih ka dinhmun hi ziangbikso a si? Tuni ah ka nunnak innsaktu ka Bawipa cu ziangtinso ka sunloih ding?


Mizoram Ih Chakma Umnak Hmun SIBINASORA Inn An Balsak - Chinland Today Media\nJune 30, 2013 12:45 pm·1 comment\nSIBINASORA Inn An Balsak\nMizoram pawl in Saikhumphai khua an urkang hnu ah Sibinasora khaw mual ih bawk inn ih um Chakma pawl in inn an balsak sal.\nLungsen VC, MZP, MSU pawl cun Lungsen Village Council le Zodin VC ramsung ih Chakma pawl an umnak hmun Sibinasora hmun ih inn pawl 29 June 2013 ah an bal sak. Sibinasora khua hi daan lo ih um an siih Lungsen VC, MSU le MZP pawl in 30 Jun. 13 hlan ah an umnak hmun tilawng ih suahsan dingin thupek khohzet an tuahsak.\nHi Chakma pawl hin inn pa hnihkhat lawng um zo vek in thuhla thuneitu pawl hnenah an sim than. An thutiam mi vek ih an tihlawhtling ruangah lungawi thusimnak hrangih khawm khal Lungsen ih MSU Sub Hqr ah an Lungsen thuneitu upa pawl cun an nei hngehnge.\nAsinan Sibinasora ih um pawl cun an inn pawl sak leh sal lohli thei mai dingih an bal menmen thu, leh rei lo te hrang lawng ih bal mi an si thu cu lungsen VC, MSU pawl le thuneitu dang pawl ih an theihsal ruangah hi hmun ah va feh sal in an inn pawl balsak thluh an si.\nTahan D Group Veng Inn Himlo\non June 30, 2013 at 1:22 pm\nA va zia lo ee


Mino pawl Tlawng hmai ih duhphorhnak nei tum cu Sayama in a Serh a rak hmuh hai - Falam Online Media\nMino pawl Tlawng hmai ih duhphorhnak nei tum cu Sayama in a Serh a rak hmuh hai\nShan ramṭhen, Nawnghkio Myo(နောင်ချို) ih Tlawng Sayama pakhat cun Tlawng inn hmai ih duhphorhnak neitu mino pawl cu a Hni a rak hlip san hai.\nKawlram cozah hnaṭuan ṭhenkhat cu ralkap ukhruinak dodal in CDM ah an tel ih ṭhenkhat an si le pumpi khapkhat hrang lawng ruat thiam, sinak duh ṭeuṭeu CDM ih lut duh lo ralkap lam ṭangin an kut hnuai ih hnaṭuan khal an um lai.\nCuvek pawl cu mipi in nasaten an dodal ih bulpak khalin siseh an hnaṭuannak zung pumpihlum zawng khalin CDM ah tel dingin zung hmai, tlawng inn hmai tivekah mipi in duhphorh hnawhnak an nei ṭheu.\nနောင်ချိုမြို့ မွမ်းမံသင်တန်းတက် ကျောင်းဆရာမ တဦး က လူငယ်များကို ထမီလှန်ပြ ခြိမ်းခြောက်မှု ပြုလုပ် https://t.co/fFc0LB4dpG via @SHAN News (Burmese)\n— FOM (@FOM66530376) April 5, 2021\nShanram, Nawnghkio Myo ih CDM lut duhlo training kai rero lai Saya/Sayama pawl cu training an kai nakah mino pawl in duhphorh hnawhnak an va nei.\nMino pawl cu kum 50 mi Sayama pakhat in a Hni a rak hlip san hai hlei ah Fung hreu keng in a rak hringhro ciamco hai. (Hni hlip sanaw hi Kawl daan ah hmuhsuam nautatawknak tumzet a si.)\nNawnghkio khuami pakhat cun “amah hi kum 50 hrawng a si. Tuhlan ahcun Tlawng inn ah a umum ṭuantu a siih, tu ah Tlawng sayama dinhmun in a hnaṭuan an khai so mi a si” a ti.\nKawl ralkap pawl cun rampihuap ih cozah hnaṭuan CDM luttu an tam ruangah an kut hnuai ih hnaṭuan duh pawl cu rank khaisang dingin a thlem hai. Cumi ah khuaruah mumal neilo mai` hrang lawng ruattu ṭhenkhat cu ralkap ukhruainak hnuai ah hna an va ṭuan luailo.\nSayama pitar nu ih Hni hlip san thuthawn pehpar in duhphorhnak ih telvetu mino pakhat cun “nauhak pawl nuncan ziazamawi zirhtuding sayama pakhat ih mi Hni a hlip san men cu mak kan ti tuk ih tingaihnak khal kan thei lo. Hnamphung daan zawng khalin relngaihnak a um lo. Hivekcu thli cang ding a si hrimhrim lo nan… ” a ti.\nMino pawl cu caan tawkmawi duhphorhnak an nei hnu ah buaibainak umloten an ṭhehsuak tiah Shannews in a ngan.\n(zuk : remcang mi tar men mi a si)\n← Ralbawi Zaw Min Htun in CNN thawn interview nak neitu mipi an kai nak san relsuak\nApril 7 : Kalaymyo Kahawknak ah mipi lam in 11 nunnak liam →\nSAC ralhraang in Emergency thuphuannak a nei\nSeptember 11, 2021 Ni Hnem Sung 0\nRapthlakza Ralhraang SAC ralkap mi hrem dan phun 10


Leitlun Nau Thla Tambik Vietnam - Chinland Today Media\nLeitlun Nau Thla Tambik Vietnam\nSeptember 3, 2014 12:18 am·0 comments\nA liamci kum (40) hrawng, Us-Vietnam ral cem in Vietnam Harhdamnak Ministry cun an ram mipum ziangzat kan um ti ruat lo’n innsang khat nau pahnih lawng neih ding dan a rak fehpi.\nPasal neizo cun nau pahnih a neih hnuih an paisalmi cu sizungah zalen in nau thlak theinak an rak pe. Tuini ah Vietnam cu Asia le Leitlun ih nau thla tambik ram dinhmun a thleng. Hanoi’s Central Obstetrics Hospital ih sibawipawl simdan ah Vietnam naupai za ih sawmli in kumtin nau an thla tin report an pe.\nUnited Nation Family Planning agency (UNFPA) cun pasal nei 78% cun a phunphun in naupai lonak an hmang a ti. Naupai 2/3 in nau pai lonak an hmang ih culopawl cun an nau paimi an titla tiah UNFPA researcher report cun a tarlang. “Family planning a san poh le nau titlak a sang si ko” tiah Vietnam ram UNFPA palai Arthur Erken cun a sim.\nCulawng si lo’n Vietnam ram ah pasal neilo fala tampi cun an nau paimi cu Cozah Sizung ah thlangam lo’n Private Sizung ah an thla theu. Cuipawl cu a tlun ih tarlang mi ah an tello. “Counselling thate tuah lo ngai cun ziangti hman in kham theih a si nawn lo ding. Vietnam dan vekah a cang zo” tiah Nguyen Thi Bich, MSI tuanvo neitu cun a sim.\nRampi cozah cun tui an dinhmun thei in tlawngta pawl cu Sex lam thu tampi zirh dingin an timtuah. Asinan, Nu le pa pawl cun an fa le tlawng rori ih Sex thu an zirh ding cu subject hmin ah ziang an hmang ding tile a thulu ah teh ziang an hmang ding timi ah an buaizet. Vietnam ram hi hlandan (Conservative) uar ram an si. An miphun ih an hmanmi dan pawl thleng hnuaihni duh lo miphun an si. Kumkul lenglo an mipi in dan vekih an rak hman zalen mi Sex hman nawn lo deuh ding le nauthlak nawn lo ding timi pawl hin an thinlung a tibuaizet. Tulaifang ah Pasal neilo nau thla hi nasazet in an karh ciamco betbet.\nZiangkhal a va sile Vietnam cun Leitlun nau thla tambik ram sinak mualphotak ih an cocun an hruaitu pawl lu a tizing in nau thlak khamdan ding nasazet in an ruahphah. An society sung khalah hi thu hin hmun a luahzet. An ram hruaitu pawl cun Pasal nei hrih lo tleirawl nauthla hrimhrim an tamtuk hin an miphun sinak kiang le kap ah a ti hminsia hi ti danglamnak zin an hawl rero. Tui dinhmun ahcun,ziangtivek in Sex hman ding, naupai lo ding dan tivek in fehpita an tummi a si.\n– Run Sum Sin\n9/11 Hnu Ral Do Awknak Pawl\nChinram ih Hmun Mawi le Nuambik “Buannel”-II\nDemocracy Thok Nak Greek In\nKawlram ih Milian Bik Pawl (II)


Gangaw peng ih rapthlakza kahdonak | Falam Online Media\nMagway ramṭhen, Gangaw peng, Minta khua ih kahawknak ah khuami le mipi humhimtu telin amalbik mi 15 an thi tiah theih a si.\nMizaan, September 9 ih thil thleng a si ih kahdonak a suak hlei ah SAC ralhraang pawl in inn 10 lenglo an urkang tiah khuami pawl in an rel.\n“Zinglam nazi 10 hrawng ah ralhraang pawl in meithaltum thawn kan khua an kap ciamco. Mipi humhimtu mino rual khalin tingaihnak thei lo in Lai meithal thawn an kap ve. Asinan hriamhrei ralthuam thlauawtuk ti cu kan mino pawl an thi deuh thaw thluh” tiah khuami pakhat in a rel ih “kan mino pawl cu khua kiltu an si. PDF phungpha deuh khi an si” a ti.\nKhuami pakhat khalin “Tuṭum hi Minta khua ih kahdonak a suak hmasabik ṭum a si. Dalan pawl in PDF an um tiah zual an ko ih ralhraang pawl khuasung ah an luh pi.”\n“Atakcun khua humhimnak hrang ṭuanvo latu mino ṭhenkhat lawng an um. Kum 19-20 hlir an si ih that tuar mi lakah ka naupa khal a tel. Miruak cu khuasung le khualeng ah ti`n ruak 11 hrawng a um. Tuizing September 10 tiang khua inn pawl a kang rero lai ruangah miruak pawl cu kan sar ngam hrih lo. A kir ngamtu khal an um hrih lo” tiah hmunhim ih beutu Minta khuami mipakhat cun BBC hnen ah a sim.\nTuini, September 10 tiang khuasung ah SAC ralhraang pawl umhmun an khuar lai ruangah kum upa le midamlo siar lo khua ah an um ngam lo. Kiangkap khuami ṭhenkhat khal thinphang in hramlak ih beunak hawltu an um.\nCuihtlunah ralkian khuami pawl cu Lo an thlo lai ah meithal thawmvang an thei ruangah timlamnak zianghman nei man lo in hramlak ah an beu ruangah harsatnak tumzet an tong tiah theih a si.\nHih thu thawn pehpar in SAC ralhraang lam khalin thusuahnak an nei ih “Khua haal dingin rakap pawl an feh ih khuami 50 lenglo in meithal thawn an rak kap. Curuangah kahdonak a suak mi a si ih kan lam ah mipakhat a thi. Khatlam ah cu miruak telin meithal 30 hrawng kan lak ngah” tiah SAC ralhraang lam in thusuahnak an nei ve.\nAsinan khuami pawl cun SAC ralhraang thusuah cu thuphan men a si tiah an rel a si.\n← Jet Vanzam thawn Thantlang peng ah bomb an thlak\nRalhraang pawl in mi Phone an check tikah himi pawl hi an zoh tlangpi →


Coronavirus a rak um ngaingai si hi – Covid 19 puai tuahtu a thih hlan ṭongkam | Falam Online Media\nJuly 13, 2020 July 13, 2020 admin\t0 Comments covid - 19\nThuthang ih an phuang vekin Covid – 19 ṭih a nung maw, thungai teh a si maw tiih, Covid 19 nathrih kaaizuamawnak puai ih telvetu kum 30 mi pakhat cu Covid – 19 natnak in a thi thu, Texas medical official in an phuang.\n“A thih zik te ah nurse pawl a zoh ih ‘ka ti sual riar, thuleng men ah ka ruat, nan, arak si ngaingai” tin a sim tiah siizung a umnak San Antonio, Methodist hospital medical officer Dr. Jane Appleby in a sim.\nAmah cun “Covid party cu corona nathrik kaaitu inn ih tuah mi a siih thuleng men a si maw? an relvek a si ngaingai pei maw? ṭihnung in suanawk a ol pei maw tiin saannak ah an tuah” a si tiah a sim fiang.\nDr. Jane Appleby cun “ka sim mi hi mipi in kan hnaṭuan in thei seh tiduhsan ih simmi a si lo. Covid – 19 hi a um ngaingai. Ṭih a nung, suanawk khal a ol zia mipi in an thei thiam theinak dingah tahṭhimnak ih ka sim sawn mi a si” tiin a sim.\nTu ah, Covid party an tuahnak San Antonio khua ih coronavirus kaaitu mipum 18,000 an kim zo a si.\n← Politician le Palik tivekmen cu ka Kawr Zaal ah ka PAAI men – Vikas Dubey\n“Ka nu Tisung ih a pil lai ka hmu” a ti nan tu ni tiang an hawl hmu thei lo →\nWuhan – Voksa soup sungih Palaap thi mi an hmu cu Siizung ah an tlaan thluh\nJuly 23, 2020 July 23, 2020 Ni Hnem Sung 0


Mipa Fala Mawi Thawn An Biakawk tikah An Thinlung A Hlo - Chinland Today Media\nMipa Fala Mawi Thawn An Biakawk tikah An Thinlung A Hlo\nSeptember 8, 2009 7:25 am·4 comments\nMifimthiam pawlih an hmusuakmi pakhat lakih mak an tizetmi cu nunau mawi zet pawlin mipa pawl an biak tikah mipa pawl an ningzak theu timi hi a si. Mi tampi cun kan rak theicia ko ding nan himi hi a tak rori in an hmusuak a si.\nZingzawngtu pawlih an simnak ahcun fala mawi tak pawl in mipa pawl an biak tikah mipa pawl an ningzak ti men hman siloin an thinlung feh daan a dik theilo an aa theh ti tiang in an hmusuak. Mifim pawl le zingzawitu pawl ih sim vivo nak ahcun fala mawi zet duhnung takih ceiaw pawl in mipa zovek khal an biak tikah mipa pawl cun an rak tuar lo ti a si.\nMipa pawlin fala mawizet, duhnungtak an biak tikah an aa theh. Tongkam dang in kan sim asile an thei aw nawnlo theh. An thinharnak pawl khal a kiang theh thei ti tiang in zingzawitu pawl cun zumnak an nei.\nAsinan mipa pawl in nunau pawl an biak vetikah mipa vekin an thinlung a buai ciamco loih thil dang ruat theilo khalin an umlo. Asi, nunau cun an thinlung hmun hnih laiah an feh ter thei.\nMipa cun thinlung pakhat/hmun khat vial ah an feh ter theu ih cunah hnaihnawk le tibuai khal an ol, asinan nunau pawl cu mi pakhat biak phah in thil dangdang tuah phah tivek in si maw, a phunphun in an thinlung an tuah thei.\nCompany Boss/hotu kut hnuai ih hnatuan mipa tamsawn um daan zingzawi a si tikah mipa nunau mawi be phah ih hna an tuan tikah an hnatuanmi lak tlak um lo in thil an tuah theu ti an hmusuak.Mipa zovek khalin fala mawizet awkam thlumte le an hmel mawizet cu zoh nuam le ngai nuam an ti cio ding tin zingzawngtu pawl cun an zumnak khal an tarlang tel bet.\nKirsaal thlang ko aw maw Duhmi\non September 14, 2009 at 7:59 am\nkarual na ngan thiam nasa kei ka ruah ve dan,\nMi pa pawl nunau mawite ih biak le thin lung a hlo ti mi hi mi nung kan bangaw lo cio dingtin ruah nak ka nei zo vek ih in biak khal le hi nu hi mi ziang vek a si ti hi ruat tel ringring dingah ka lo sawm .\non September 15, 2009 at 7:55 am\nZateek 90 hrawng cu a dik ka ti.\non September 16, 2009 at 1:21 pm\nkei cun ka zum lo kei cu fala in in biak len cu vek thei aw lo lawm mam cun ka um dah lo hehhehe a si nan fala ka rak neih lo si seh la cu ka ti theu ih rel duh nan cu ka zum thluh lo ti nak si cu vek lawmman in nu nau mawi ih biak men in ka thin lung hi i ti hnin thei lo in ka thei ka duh mi te ih tong ti lo hi cu.\non September 24, 2009 at 12:34 pm\nNunau mawi in mipa thin lung buai ko in tuah thei ti cu ka zum rori. A mah lawng te, vei khat biak nak ih thinlung hlo theh tilawm mam cu, zingzawi tu pawl khal an luan deuh in ka thei. Nu nau in mipa thinlung ziangruang in ti buai tile, nunau mipatnak kan nei tam(kan ruat hlohli) theu ruang ah asi bik in ka thei.


June 30, Zaanlei Nai 4 Hrawng Ah Kachin Ralkap KIA In Ralhrang Kuttang Riantuan Palik 3 An Tlaih Hna I>>>>>> – Onlinenungak\nJune 30, Zaanlei Nai 4 Hrawng Ah Kachin Ralkap KIA In Ralhrang Kuttang Riantuan Palik 3 An Tlaih Hna I>>>>>>\nBy chin tawi on July 1, 2021\nKachin Ralkap KIA In Palik 3 An Kai\nKachin ramkulh Phakan zin , Kat Hmaw khua in peng 2 hrawng hla Taha Nyi Naung kiang Makaw La Yang ah kachin ralkap KIA cun ralkap kuthnuai ih hnatuan palik 3 an kai.\nJune 30, zanlam nazi 4 hrawngah phakan lam feh mawtaw pakhat cu Kachin ralkap KIA in an rak cekih a sungah mipi menmen vek thuamhnaw hruh in palik 3 an to cu KIA in an kai ih an hruai cih. Kaihmi palik 3 hnenah meithal zun 3 le kut tuah bomb khal an kai tel.\nKhuami pakhat cun “KIA in phakan zin cu an cek ringring lo. Veikhat veihnih an cek phah theu. Mani sun ah an cek cu mawtaw sungah palik 3 an rak to ih an kai. Palik pawl cu mipi menmen thuamhnaw an hruh nan, KIA in an theisuak ih an hruai cih” tiah a ti.\nKIA in palik 3 an kaih thu cu ralkap lamin an theih veten KIA umnak hmun cu tuizing zinglam ah ralthuam picang hmangin vei 4 a kap zo. Asinan, phakan zin tluan ahcun doawk thawm kan thei hrih lo tiah khuami pawl hnenin theih a si.


CNF upa pawl Falam CND ah thusim an co lo hi a poi zet maw? | VCTH\nHome » Thlirnak » CNF upa pawl Falam CND ah thusim an co lo hi a poi zet maw?\nBy vcth on February 21, 2017.\nChin ramkulh cozah ih hohatnak in 2017 Chin National Day cu Falam khawpi ah Falam khawpi kum 125 kim, Falam sizung kum 100 kim, Falam senpi inn kum 100 kim le Run Inn Tlun Kum thawn cem in sunglawi zetin hman a si.\nFalam ih tuahmi Avoi 69nk Chin National Day ah Myanmar rampi President U Htin Kyaw amah rori tla in a telpi. A hmaisabik Chin National Day cangsuaknak 1948 ih Falam ih mipi tonkhawmnak ah tla Myanmar rampi President hmaisabik U Sao Shwe Taik in a telpi. 1961 ih Falam Chin Miphun Ni ah rampi vuangyi chuk U Nu in a rak telpi. 1961 hnu in cu U Newin ho in rampi thuneihnak an long ih Chin Miphun Ni ah rampi level bawi upa in an telpi nawn lo.\nVuangyi Chuk U Nu, Falam ih Chin Miphun Ni a hmang lai (1961)\nTuitum Falam ih Chin Miphun Ni puaipi ah “Chin National Front upa pawl cu sawm an si nan thusimnak an co lo ee” tiah CNF thapektu mihrekkhat an vuihram nak online ah hmu ding a um hnuaihni. Asinan anmah CNF upa pawl cu mifim an siih thil um daan an thei thiam ding zum a um.\nTuitum CND caan hmannak ah thu a simtu hi rampi President U Htin Kyaw, Chin ramkulh Chief Minister Salai Lian Luai le inntek ai-awh in Falam khawnu/pa ih hotu U Hrang Lawm Thang pawl an si. Culo cu program dangdang in caan hmang a si.\nTuitum Falam ih Chin National Day ah CNF upa pawl thusimnak an co lo hi poi zet maw? Falam ih Chin ramkulh CND ah sawmmi an si vekin lungawiten an telpi cu thil mawi zet a si. CNF tha a pektu mipi in CNF in hmuntin ah, puai tin ah hruaitu, VIP dinhmun in, Sayakyi tuan ringring dingin kan ruat ah cu kan palhnak a um men ding.\nChin ramkulh hohatnak ih tuahmi CND ah CNF upa pawl in thusimnak an ngahlo ruangah a poi tuknak a um lo, riahsia ciamco ding a silo. Anmah an thupitnak hmun a tampi ih cui hmun pawl ah a thupibik dinhmun in hmun an lak ko.


Christmas Zan Ah Italy Putar Kum 80 Mi In A Nupi A That, A Thahnak San Hi A Mak Zet >>> – Meifar\nItaly, Fanano di Gradara khawpi ih um putar kum 80 mi Vito Cangini in a nupi kum 61 mi Natalia Kyrychok cu Christmas zan December 25, 2021 zan ah nam in a dawt ciamco ih a hmun ah a thi cih. A nupi thawn kum 19 in an thlauaw, a nupi ruak cu an innsung ah aum ih an zial cu thihnai in a khat thluh.\nVito Cangini cu zianghman thleng lo bangin ihkhun ah ava itthat. A thaizing ah an uico hruai in lamlennak an nei ih inn an tlun hnuah breakfast an ei, a nupi ruak cu a kiangah aum ringring. Sundir ah an uico cu a hruaisuak sal ih lamlennak an nei.\nInn an thlen hnuah a nupi ih hnaṭuannak restaurant neitu cu a phone ih, “Ka nupi hi na hmu nawn lo ding, nan pahnih karlak ah ziangthil aum ti ka thei thluh” a ti. A nupi hi restaurant ah kum 2 sung hna arak ṭuan zo ih Vito Cangini in, “Nan pu na uar” a ti ṭheu.\nCutin restaurant neitu in palik pawl hnenah a sim thei ih an innsung an va zohdik cu mithi ruak an hmu, nam ih dawtnak hliamhma 4 an hmu. Tualthattu Vito Cangini khal palik pawlin an kai ih an hruaisuak, a nupi a thatnak san cu hitin a phuangaw.\nA nupi thawn Christmas zan ah nupi-sinak hmang dingin thu an rak relcia, a nupi khalin a cohlang. Cutin nupi-sinak an hmang hlanah Vito Cangini in thacahnak, nunau itpit rei theinak siivai Viagra a ei. A taksa sungah a siivai eimi in hna a ṭuan zo, asinan a nupi in nupa-sinak hmang cu arak duhsal lo ruangah a thinheng supaw thei nawn loin a nupi cu nam in a dawt that thu pawl a phuangsuak.\nNun Thuthup: Pu No Than Kap


Hamas Tapung Leh Palestinian Palik Kap Aw - Chinland Today Media\nJune 2, 2009 8:21 am·0 comments\nMizan sunah Hamas tapung leh palestinian palik pawlcu Qalgili ah an kapaw ih Palestinian Palik 3 leh Hamas tapung minung 2 leh Civil 1 ah thi. kum 2007 ihsi Hamas Tapung pawlin Gaza Strip an lak hnuih sin buainak sosang tukcu a thleng nawnlo nan, Palik pawlhi palestinian hotu Mahmoud Abbas ih lam tang pawl an siih.\nTui an buainak sanbik cu Palestinian palik pawlin West bank ih Hamas Tapung meithal kengpawl ih hotu Mohammed al- Samman kaih an tumih . Himi thu an thei ruangah Hamas tapung pawlin Inn sawngsang sungih sin Palik pawlih lamzin fehlai cu an kap hmaisa a si tiah an tar lang.\nGaza Strip hi Hamas tapung pawlih kut hnuai ah kum 2 sung a umzo ih West Bank cu Fatah pawlih thu neihnak hnuai ah a um ve thung. Hamas leh Fatah pawlhi an hua aw zetih do awknak tumpi ngaingai cu an nei dahlo nan ruk hlo awk nak leh a thuptei thah awk phil awk tivek cu an karlak ah kum khua in a um ringring. Hamas leh Israel hi do aw ringring an siih Fatah leh Israel khal an do aw thotho ih Fatah leh Hamas pawlkhal an do aw tawn thluh ih Hamas leh Fatah pawl an do awk ih Fatah pawl an sun can ah cun Israel hin Fatah pawlhi an bawm deuh theu ih ruah an si.


US Ralkap In Missile In Kap - Chinland Today Media\nSeptember 11, 2009 6:33 am·0 comments\nMizanah Pakistan ram thlanglam North Waziristan ih Taliban pawlih umnak hmuncu US Ralkap pawlin an raldo nak Vanzam Pilot umlo Drone ihsin Missile in an kap lala ih minung 5 an thi.\nMizansun khalah Taliban hotu, Maulana Ismail ih umnak Inn cu Missile 2 in an kap parh thluhih a si an himi Inn ah minung an umlo ih mithi an umlo tiah an sim.\nUS ralkap pawlhin Mizan sun lawng hmanah an raldonak Vanzam in Missile 8 an kapsuakih, Mizan zanlai fangkhalah Dargah Mandin khua cu Missile Voi 2 in an kapih minung zianghmuah an thi ti theihfiang nak a um hrihlo.\nUS Ralkap pawlin raldo nak Vanzam Pilot umlo ihsi Missile an kapsuak ringring cu Pakistan cozah leh leitlun ram hrekkhat pawlcun an sawisel nasa ih, Asi nan US lam cun an raldo nak Vanzam leh an Missile cu Pakistan ram thlanglam North Waziristan ih an ral Taliban pawl kahnak lawngih an hman thu leh hmundangih an hman dahlo thu an simve.\nA sawisel tu pawlcun Pilot umlo Vanzam ihsi Missile an kahsuak mi ruangah Civil mi tamtuk an thi ih US cu mi puarthau, mihngal, zohmanin zianghman inti ngamlo, kancakbik timi thinlungpu in a duh tawkin a nung tiah an sawisel.\nAsinan US cun himi an puhnak thucu thuzik tluaklo leh zumtlaklo thu men a si tiah an tive ih, an raldo nak Vanzam Pilot umlo hmanding leh hman nawnlo ding thu ah US cun ziangthu hman a relsuak duh hrihlo.\nJapan Ram Cozah Dinhmun\nKandungih Japan ram hrilawk nakih nehnak cotu Democratic Party cun an ram Cozah tuahnak dingah Party dang pahnih New People Party leh Social Democratic Party cu ttuanpi dingin rem a tiih, Japan ramhi House pahnih nei a si ruangah, House pakhat ah nehzetin tlinghman sehla, Parliament House dangih thu neihnak cothei dingcun DPJ hin Party dang ttuanpi a neih a ttulih, Cu ruangah Cozah nak tuahpi dingin Party dang 2 hi thuthlung a tuahpi nak a si. Hiti vekih Party dang ttuanpi ding hnget a neihzo ruangah DPJ party hotu Yukio Hatayama cu hmaikar hrawngah Prime Minister ih laklut zum a si.\nTurkey Ram Tilian\nTurkey ram tilian in minung tampi a fenhlo mi sungah minung 7 ruangcu tuisun ah hmuhsuak an si. Hi tilian in an khawpi Istanbul pannak lamzinpi pahnih a tisiat ruangah Motor tamzet an tar tahak laiih. motor Driver ziangma wzatcu an motor tlunah kaiso ih runtu hngakin an um cuahco lai a si.\nHi tilian hi rinlopi ih thleng thut thi an si ruangah minung tampi a la ih, minung umnak Inn tampi leh lamzin pawimawh lilawn 2 khal a fenhlo a si. Hi tilian hi Turkey ramih a liamcia kum 80 hnulam ih vanduainak rapthlak an tawn a voi 1 nak a si. ruahpi nasa zetin a surih nazi 2 sungah Centimetre 24 a surih nikhaw tahtu pawlin an sim nakah ruahhi a sur bet vivo men thei tiah an sim.\nAquino III In President Cuh A Tum\nTui kandung naite ih thi Phillipines ram President hlun Corazon Aquino in fapa Benigno “Noynoy” Aquino kum 49 micun a nu leh a pai dungthlun in Phillipines ram President cuh a tumthu a puangih, a nui hnattuanpi pawlkhalin President cuhdingih an sawmthu a sim. Noynoy hin a nu leh a pai duhdan vekih Phillipines ram cu mipi rorelnak a si vivo a duhthu a sim.\nNoynoy hi Benigno “Ninoy” Aquino leh Corazon Aquino ih fapa neihsun a siih, A pa hi Phillipines ramih mipi rorelnak a um theinak dingih theihtawp raksuahtu a siih, Ralkap Cozah thuneihnak hmangih roreltu Ferdinand Marcos a rak dodal ruangah US ah a tlanih US ihsin kum 1983 ah khan Phillipines ramih a kirsal ah Airport ah kahthat a si, Cumi hnu ah a nupi Corazon Aquino cun a pasalih dungthlunin ralkap Cozah rorel nakcu a run hlawnthla ih mipi Cozah a rundin suakih a mahcu President ah an hril.\nIndia Home MInister US A Tlawng\nIndia ram Union Home Minister, P Chidambaram cu ni 4 sung caam dingin US ah a caam laiih, a caam sungah hin US Cozah mi pawimawh pawlthawn misual dotlang ding dandingthu an rel tlangding.\nHimi ih tlunah nikum Novenber ni 26 ih Pakistan ramsungih si misual pawlin Mumbai khawpi an rung siim ih mawhphur tu Pakistan ramsungih umlai misual pawl Pakistan Cozahn in a kaihih a hremduhlo thu leh Asia thlanglam rampawl thawi ram humhim awknak neihtlang danding pawlkhal an relding.\nUnion Home Minister, P Chidambaram hin Mizan ah Federal Bureau Of Invetigation (FBI) leh New York Police Department pawlleh United States Joint Terrorism Task Force pawlcu misual do tlang dandingthu a relpi zo ih, thaisun ah Secretary Of States Hilllary Clinton khal a kawm ding.\nAfghanistan Ram Hrilawk Nak Result\nKandungthla ni 20 ih Afghanistan ram President hrilnak result 92% cu siar thluhzo a siih, tui result siarzo mi ih a langdan ah, President ttuanlaitu Hamid Karzai cun Vote 54,1% a hmuzo ih, a mah cuhtu Abdulllah Abdullah cun Vote 28% hrawng a hmuban a si. Hi an hrilawk nakah hin thil fello tampi a um tiah an simih cu ruangah UN cun an hrilawknak umdan zohfiang saldingin Afghanistan Election Commission cu thu a pe zo.\nHimi ruangah hi an hrilawknak resulah President ttuanlaitu Hamid Karzai cu Vote 50% lenglo in cakzo hmansahla President ih an puan mai a zum umlo, Election Commission in thil umdan fiangten a zohsal dingih cumi hnu ah a ttuldan ih zirin hrilawknak an tuahsal tla a si thei.\nHimi laiah Afghanistan ih NATO ralkap pawlih hmanding Zinen phurtu Motor tumpi 8 cu Afghanistan leh Pakistan ramri Pkaistan ramsungih Quetta khua ah Taliban tapung pawlin tuizingah an kap ciamco ih, a alh puak thluh.\nAsi nan mithi leh hriamhma tuarcu an umlo. kandung zarhte ni khalah NATO ralkap pawlih hman ding Zinen phurtu Motor tumpi 20 Taliban pawlin meisa in an nawk kangzo.\nIran Nuclear Thu\nFars News Agency in a tarlang nakah Inran Foreign Minister, Manouchehr Mottaki cun an ram Nuclear Programmme fehpi dancu leitlun theihpi dingih puan a remti tiah a tarlang, Iran cun an ram Nuclear Programme fehpi dancu leitlun ram 6 P5+1 an timi UN Security Council ram 5 Britain, China, France, Russia, US, leh Germany ram ai awhtu pawlih hmaiah a pharhding tiah Fars News Agency cun a tarlang. himi ih tlunah an ram Nuclear Programme thuhla ih biakawknak neih khal a duh tiah a tarlang.\nTu ah hin UN hnuaiih ram dangdang Nuclear ralthuam zohfel tu International Atomic Energe Agency (IAEA) cu Vienna ah an tawngkhawmaw laiih, an hotu Mohammed Ei Baradei cun Iran cu IAEA hnenah Ong aw deuh in hmailam tikcucaan zohphah ih thilti a duhsak thu a sim.\nIran hi Nuclear ralthuam a tuahtum ti a si ruangah UN in lamzin phunphun ah hremnak a pek laimi a siih, Iran President, Ahmedijejad cun UN thilti dancu thil diklo a siih, Iran cun an ram hrangah Nuclear Power tuah theinak zalen nak a neiih, Nuclear ralthuam tuahcu a tumlo a si a ti.


CNA / CDF In Hmunthum Ah Ralkap Pawl An Kap Ih Ralhrang 11 An Thi – Meifar\nCNA / CDF In Hmunthum Ah Ralkap Pawl An Kap Ih Ralhrang 11 An Thi\nNovember 6, 2021 admin Lawrkhawm 0\nNovember 6, 2021 zinglam ah Chin ralkap CNA le mipi kilhimtu CDF pawl an tangtlang ih Chin ramsung ih um ralkap pawl cu hmunthum ah an kap. An doawknak ah ralkap 11 an thi ih hliamtuar 2 an um. Hakha ah hmunhnih ah an kapaw, Thantlang ih umhmun khuar ralkap sakhan khal an kap.\n“Tuizing nazi 4/5 hrawngah Hakha lut/suahnak cawbuk veng sungih um ralkap umhmun khuarnak gate cu kan kap ih ralkap 5 an thi. Hakha peng palik zung tlun, tlangpar purang kiangih um ralkap sakhan khal kan kap ih ralhrang 6 an thi. Hmunhnih ih ralkap thi cu 11 an si.\nCNA / CDF lamah mithi an um lo. Thantlang khuasung ih doawknak ahcun mipi kilhimtu pakhat a thi ih pahnih in hliam an tuar. Ralkap lam thizat cu kan thei hrih lo” tin CNA thuphuangtu in media hnenah a sim thei.\nThantlang khuasung doawknak ah CNA paralṭha pakhat in ram le miphun hrangah a nunnak a pe, CDF pahnih in hliam an tuar. Thantlang khuasung doawknak ah ralkap lam thi le hliamtuar cazin cu theih a si hrih lo. Ralhrang pawlin ralthuampi an kahnak ruangah TABC hngakṭah runinn telin inn 4 a kangral.\nThantlang Ih Umhmun Khuar Ralkap Cu CNA / CDF In An Kap\nRialti Hmun Thianfai Thlacamnak Tuah


ZirSang ThiamSang PDF mino an tam zar ah Electric umlonak khalah Phone Charging ah an buai ve lo | Falam Online Media\nZirSang ThiamSang PDF mino an tam zar ah Electric umlonak khalah Phone Charging ah an buai ve lo\nTuṭum Dothlengnak ih thilthupi hmanrua pakhat cu mobile phone hi a si.\n“Tuhlan, rampi a rak buai lai ah tu san vekin technology rak um ve seh la cu” ti`n 88 Dothlengnak ih telvetu ka pa le pawl in an rel ṭheu.\nRalhraang SAC ralkap do nakah caankhiah bomb kamnak khalah an hmang ṭangkai ih “khi lam ah ralkap cuzat an ra, Kha lam ah mawṭaw cuzat thawn an ra” ti`n ralkap cangvaihdan thuthannak khalah mobile phone kan hmang ṭangkai zet.\nAsinan, cutlukih thilthupi hmual nei zetih hman theih ding cun a ti nungnak battery a rak ṭul.\nCutikah, hramlak meisa umlonak ih beutu kan mino pawl teh ziangtin phone an hmang thei ding ti`n khuasung um pawl don har in kan rak um ṭheu.\nNan, Dothlengnak ih teltu mino thiamsang kan nei tam tikah ziangtinkim hi tawreldan an rak thiam mei.\nTukhalah, PDF mino pawl cun Electric umlo nakih battery charging dan an pholang. Tidaitha hmangin phone an charging lai video tawi online ah an thlah ih “MAH in Leithuai Tlangleng ziangtin a tuah tum ti cu kan thei lo. Nan, hramlak ah tidaitha hmangin battery kan thun rero zo. Thiamsang PDF mino kan rak nei cu kan van a ṭha” tiah an tarlang.\nHinah video zoh …………\nVideo ih a langmi battery charge mi hi ziang cin tiang a lut thei ti cu an pholang lo nan mino pakhat cun “kan nih tla khatin kan tuah. Kan ṭul hai cin cu a rak lut ve thei” ti`n a hmuhtonmi a relsuak a si.\n← Biakinn telin Thantlang ah Voi 9nak Inn a Kaang saal\nTlawngta Hriamkaibu in SAC ralhraang 2 kap that →\nMin Aung Hlaing ukhruainak hnuai ah Rittheihsii $469 million man kai ngah zo\nNovember 8, 2021 Ni Hnem Sung 0\nMyitkyina ah Thlipi a Huuk, Thailand ih suak thok mi Thilherh pakhat Myanmar pan in a ra